title: Rooman ja Kiinan väliset yhteydet

text: Viimeisellä vuosisadalla ennen ajanlaskumme alkua eläneiden roomalaisten kuten Vergiliuksen, Horatiuksen ja Strabonin teoksissa on vain niukasti mainintoja Kiinasta ja silkkiä tuottavasta kaukaisesta itäisestä "Seres"-maasta. Florus näyttää sekoittaneen Seres-kansan intialaisiin tai ainakin huomautti heidän ihonvärinsä todistavan, että molemmat asuivat ”toisen taivaan alla” kuin roomalaiset. Ensimmäisellä vuosisadalla maantieteilijä Pomponius Mela vakuutti, että Seresien maa on keskellä itäisen valtameren rantaa ja rajoittuu etelässä Intiaan, pohjoisessa Euraasian aron skyytteihin. Historoitsija Ammianus Marcellinus (n. 330–400) kirjoitti, että Seresin maata ympäröivät suuret luonnolliset muurit Bautis-nimisen joen molemmin puolin, millä hän mahdollisesti tarkoitti Keltaistajokea. Vaikka roomalaiset kartografit olivat selvästi tietoisia Kiinan olemassaolosta, heidän käsityksensä siitä oli hämärä. Ptolemaioksen "Geographia" toiselta vuosisadalta erottaa toisistaan Silkkimaan ("Serica"), joka sijaitsi maatien (Silkkitien) päässä, ja Qin-valtakunnan ("Sinae"), jonne pääsi meritse. Sinae on sijoitettu Suuren lahden ("Magnus Sinus") pohjoisrannalle Kultaisen niemimaan ("Aurae Chersonesus") eli Malakan niemimaan itäpuolelle. Sen suurin satama, Cattigara, näyttää sijainneen Mekongin suistossa. Suuri lahti vastasi sekä Siaminlahtea että Etelä-Kiinan merta, sillä Marinus Tyroslainen ja Ptolemaios pitivät Intian valtamerta sisämerenä, minkä vuoksi heidän kartoissaan rannikko kääntyi Kambodžassa etelään ja ylitti päiväntasaajan, ennen kuin se kääntyi länteen ja yhtyi Afrikan itärannikkoon. Suuren osan tästä kerrotaankin olevan tuntematonta maata, mutta koillisella alueella on nimi Sinae.


title: Rooman ja Kiinan väliset yhteydet

text: Klassiset maantieteilijät kuten Strabon ja Plinius vanhempi olivat yleensä hitaita liittämään uutta tietoa teoksiina, ja koska heillä oli oppineina arvostettu asema, he saattoivat väheksyä kauppiaita ja heidän kertomuksiaan kaukaisista maista. Ptolemaioksen asenne oli jo toisenlainen, sillä hän oli selvästi avoin heidän kertomuksilleen eikä olisi voinut laatia niin tarkkaa karttaa Bengalinlahdesta ilman kauppaiden välittämiä tietoja. Viimeisellä vuosisadalla ennen ajanlaskumme alkua tuntematon egyptinkreikkalainen kauppias kirjoitti teoksen "Periplus Maris Erythraei", jossa kerrotaan eloisasti Arabian ja Intian kauppakaupungeista, niiden asukkaiden elintavoista ja eri seutujen tuotteista. Siinä mainitaan myös, kuinka kauan niiden väliset matkat kestivät, minne laivat voitiin ankkuroida, missä kuninkaalliset hovit sijaitsivat ja mihin aikaan vuodesta Egyptistä oli monsuunituulten vuoksi edullisinta purjehtia alueelle. Onkin ilmeistä, että kirjoittaja oli käynyt monilla mainitsemillaan paikkakunnilla. "Periplus" mainitsee myös suuren sisämaankapungin nimeltä "Thinae" (toisin sanoen "Sinae") "This"-nimisessä maassa, joka mahdollisesti ulottui Kaspianmereen saakka. Teoksen mukaan siellä tuotettu silkki kuljetettiin läheiseen Intiaan Gangesjokea pitkin ja Baktriaan maateitse. Kaikesta päättäen Marinus ja Ptolemaios luottivat kreikkalaisen merenkulkija ja kauppias Alexandroksen antamaan tiedonantoon siitä, miten päästiin Cattigaraan (todennäköisimmin Óc Eo Vietnamissa). Alexandroksen mukaan roomalaisten kauppiaiden matkan päätepiste oli burmalainen kaupunki Tamala Malakan niemimaan luoteisosassa, jonne intialaiset kauppiaat matkustivat maateitse Kran kannaksen yli päästäkseen Perimulicin lahdelle eli Siaminlahdelle. Alexandroksen mukaan merimatka Thaimaasta Zabia-nimiseen satamaan Etelä-Vietnamissa kesti 20 päivää. Hänen mukaansa merimatkaa voitiin jatkaa Vietnamin rannikkoa pitkin Zabiasta Cattigaran satamaan saakka, joskaan hän ei kerro, kuinka kauan se kesti.


title: Rooman ja Kiinan väliset yhteydet

text: Kosmas Indikopleustes, Bysantin aikainen Aleksandrian kreikkalainen munkki, joka aikaisemmin oli toiminut kauppiaana Intian valtamerellä, oli ensimmäinen roomalainen, joka kertoi Kiinasta selvästi teoksessaan "Topographia Christiana" noin vuodelta 550. Hän käytti Kiinasta nimeä Tzinista, joka muistuttaa maan sanskritinkielistä nimeä "Chinasthana" ja syyriankielistä nimeä "Sinistan", joka esiintyy Nestoriaanisessa kivessä vuodelta 781 Xi’anissa, Kiinassa. Hän kuvaili myös sinne johtavan meritien: on ensin purjehdittava Aasian etelärannikkoa itään ja lopulta pohjoiseen. Hänen mukaansa myös neilikat tuotiin samaa reittiä pitkin Ceyloniin myytäviksi. Itä-Rooman keisari Justinianus I:n aikana (noin 527–565) bysanttilaiset ostivat kiinalaista silkkiä sogdialaisilta välittäjiltä. Nämä kuitenkin myös kuljettivat silkkitoukan munia Bysantin valtakunnan alueelle nestoriolaisten munkkien avustamina, jota väittivät, että Serindia sijaitsi Intiasta pohjoiseen ja tuotti hienointa silkkiä. Kun bysanttilaiset näin alkoivat itse kasvattaa silkkitoukkia ja tuottaa silkkiä, he pysyivät erossa kiinalaisen silkin kaupasta, jota hallitsivat heidän kilpailijansa, sassanidit.


title: Rooman ja Kiinan väliset yhteydet

text: Keski-Aasian turkkilaisilta kansoilta bysanttilaiset omaksuivat Pohjoisen Wei-dynastian aikana (386–535) Kiinalle toisenkin nimen: "Taugast". Herakleioksen n. 610–641) aikainen historioitsija Theofylaktos Simokattes kirjoitti, että Taugast oli suuri, erään turkkilaisen kansan (ilmeisesti xianbien) asuttama itäinen valtakunta, jonka pääkaupunki "Khubdan" sijaitsi noin 1500 mailia (2400 kilometriä) Intiasta pohjoiseen. Hänen käyttämänsä nimi Khubdan johtui Kiinan Sui- ja Tang-dynastian aikaisen pääkaupungin Chang’anin turkkilaisesta nimestä "Khumdan". Simokatteen mukaan Taugastissa palvottiin epäjumalia, mutta kansa oli viisasta ja eli oikeudenmukaisten lakien mukaan. Hänen mukaansa Taugastin jakoi kahtia suuri joki (Jangtse), joka erotti toisistaan kaksi keskenään sotivaa valtiota (eteläiset ja pohjoiset dynastiat), mutta keisari Maurikioksen aikana (582–602) pohjoisen ”mustia takkeja” käyttävä kansa valloitti eteläisen ”punaisia takkeja” käyttävän kansan maat. Tämä viitannee Chen-dynastian suorittamiin valloituksiin ja Kiinan jälleenyhdistämiseen keisari Sui Wendin johdolla (581–604). Simokattes käytti Taugastin hallitsijasta nimitystä "Taisson", minkä hän väitti tarkoittavan Jumalan poikaa; nimitys lienee johtunut joko kiinalaisesta hallitsijan arvonimestä "Tianzi" (”Taivaan poika”) tai vuosina 626–649 hallinneen Tang-keisari Taizongin nimestä. Myöhemmin, kun mongolihallitsija Kublai-kaani valloitti Kiinan Eteläiseltä Song-dynastialta, eurooppalaiset puhuivat Kiinasta kahtena maana, joista pohjoisempi oli "Kathay" ja eteläisempi "Mangi".


title: Rooman ja Kiinan väliset yhteydet

text: Vuonna 138 eaa. kiinalaiset lähettivät Zhang Qiangin johtaman retkikunnan Länsi-Aasiaan. Tarkoituksena oli neuvotella sopimus Zuenin kanssa, mikä kuitenkaan ei onnistunut, mutta palatessaan Kiinaan retkikunta toi siellä ennestään lähes tuntemattomista läntisistä maista runsaasti tietoa.


title: Rooman ja Kiinan väliset yhteydet

text: Sima Qianin teoksessa "Shiji" kuvaillaan jo monia Keski- ja Länsi-Aasian maita. Niistä kerrotaan värikkäämmin myöhemmässä Ban Gun ja hänen sisarensa Ban Zhaon yhdessä kirjoittamassa teoksessa "Hanshu". Kirjoittajien veli oli kenraali Ban Chao, joka johti sotaretkiä Kiinan läntisiin alusmaihin Keski-Aasiassa ja palasi Kiinaan vuonna 102. Lähes kaikki, mitä Kiinassa myöhemmin kirjoitettiin Daqinista, perustui kuitenkin Fan Yen (398–445) kokoamassa "Myöhemmän Han-dynastian kirjassa" oleviin kuvauksiin Aasian läntisimmistä alueista. Kiinalaisissa lähteissä sanotaan, että Daqin on sama maa kuin "Lijian", mutta varhaisimmissa maininnoissa Lijianilla tarkoitetaan hellenististä Seleukidien valtakuntaa Syyriassa.


title: Rooman ja Kiinan väliset yhteydet

text:
Myös Yu Huanin (noin 239–265) teoksessa "Weilüe", joka on säilynyt Pei Songzhin vuonna 429 julkaisemassa "Kolmen kuningaskunnan kronikassa", on yksityiskohtaista tietoa Rooman valtakunnan itäisimmistä alueista, ja myös Välimeri mainitaan. Egyptin mainitaan jakautuvan kolmeen osaan: Niilin suistoon, Heptanomikseen ja Thebaidiin. Egyptistä kerrotaan myös muun muassa Aleksandrian sijainti sekä etäisyydet Niiliä pitkin. Song-dynastian aikainen Quanzhoun tullitarkastaja Zhao Rugua (1170–1228) kuvailee teoksessaan "Zhu fan zhi" muinaista Aleksandrian majakkaa. Sekä "Myöhemmän Han-dynastian kirja" että "Weilüe" mainitsevat myös Eufratin ylittäneen ”lentävän” ponttonisillan Anatolian Zeugmassa. "Weilüe" luettelee myös Rooman valtakunnan tärkeimmiksi katsotut vasallivaltiot, ja kirjassa välimatkat on arvoiitu kiinalaisina "li"-yksikköinä. Friedrich Hirth yritti vuonna 1885 tunnistaa teoksessa mainitut paikkakunnat ja vasallivaltiot mutta vuonna 2004 John E. Hill selitti hänen tulkinneen osan niistä virheellisesti. Hirthin mukaan esimerkiksi Si-fu (汜復) olisi Emesa, mutta Hillin mukaan monet kielitieteelliset ja myös sijaintiin liittyvät seikat osoittavat, että sillä tarkoitetaan Nabatean Petraa, joka Trajanuksen hallitsessa vuonna 106 liitettiin Rooman valtakuntaan.
Sekä "Tangshu" että "Xin Tangshu" mainitsevat, että arabit () lähettivät Konstantinopoliin komentajansa Mo-yin (摩拽), toisin sanoen Muawija I:n, joka toimi Syyrian kuvernöörinä ennen kuin hänestä vuonna 661 tuli kalifi, ja pakottivat tällöin bysanttilaiset maksamaan arabeille veroa. Samoissa kirjoissa mainitaan myös, että Konstantinopolia ympäröivät massiviiset graniittiset muurit ja että siellä oli kultainen miestä esittävä patsas, johon liittyi vesikello. Henry Yulen mukaan on melko yllättävää, että jopa Bysantin lähettiläs ”Yenyo” (patriisi Johannes Petzigaudias), joka lähetettiin Damaskokseen neuvottelemaan Umaijadien kanssa, mainitaan nimeltä kiinalaisissa lähteissä, samoin kuin se, että muutamia vuosia myöhemmin bysanttilaisilta vaadittiin vielä korkeampia pakkoveroja. "Xin Tangshu" ja "Wenxian Tongkao" kuvailevat myös Nubiaa Bysantin lounaispuolella sijaitsevana malarian tartuttamana autiomaana, jonka asukkailla oli musta iho ja jotka söivät pääasiassa taateleita. "Wenxian Tongkaossa" mainitaan myös Nubian (nykyisen Sudanin) kolme silloista pääuskontoa, joista käytetään nimityksiä "Ta-tsin" (kristinusko), "Ta-shih" (islam) ja "hsun-hsun" ja että ta-tshihin tunnustajat viettivät joka seitsemättä päivää lepopäivänä. "Xin Tangshun" tavoin siinäkin väitetään bysanttilaisten kirurgien harjoittaneen kallonporausta loisten poistamiseksi aivoista.


title: Rooman ja Kiinan väliset yhteydet

text: Toisella vuosisadalla roomalainen historioitsija Florus kuvasi useita lähetystöjä, jotka Rooman ensimmäinen keisari Augustus oli vastaanottanut. Yksi niistä oli Seres-kansan eli mahdollisesti kiinalaisten lähetystö:


title: Rooman ja Kiinan väliset yhteydet

text: Henry Yule ei onnistunut löytämään koko laajasta Rooman kirjallisuudesta yhtään yksiselitteistä mainintaa diplomaattisesta yhteydestä roomalaisten ja seresien välillä. Hän päätteli, että niissäkin tapauksissa, joista on säilynyt tietoja, on ollut kysymys yksityisistä kauppaista, sillä kiinalaiset lähteet korostavat, että Gan Ying oli ensimmäinen kiinalainen, joka matkusti länteen Tiaozhiin (条支) eli Mesopotamiaan saakka. Toisaalta Yule kuitenkin huomauttaa, että "Periplus"-teoksen mukaan "Thinae"-kansan jäseniä nähtiin vain harvoin, koska heidän maahansa oli vaikea päästä. Maan sanotaan sijaitsevan Otavan alla ja Kaspianmeren kaukaisimmilla tuntemattomilla rannoilla. Sieltä olivat peräisin raaka silkki ja ne hienot silkkivaatteet, joita kauppiaat kuljettivat maateiste Baktriasta Barygazaan sekä myös Gangesjokea pitkin alavirtaan.


title: Rooman ja Kiinan väliset yhteydet

text: Tuhat vuotta myöhemmin Mongolivaltakunnan aikana, johon Kiinakin kuului, kauppasuhteet olivat jo täysin erilaiset, ja niinpä vuonna 1340 Francesco Balducci Pegolotti laati opaskirjan niille, jotka halusivat vaihtaa hopean paperirahaan voidakseen ostaa silkkiä Khabbaliqista, toisin sannoen Pekingistä. Toisaalta siihen mennessä Itä-Rooman valtakunta, joka oli väliaikaisesti muuttunut Latinalaiseksi keisarikunnaksi, oli menettänyt suuren osan alueistaan ja käsitti enää vain osia Kreikasta ja Anatoliasta. Myös Ma Duanlin, kiinalaisen "Wenxian Tongkao" -teoksen kirjoittaja, olikin selvillä siitä, että poliittiset rajat olivat siirtyneet, joskin hänen käsityksensä niiden sijainnista oli virheellinen ja vääristynyt.


title: Rooman ja Kiinan väliset yhteydet

text: Itäisen Han-dynastian kenraali Ban Chao (32–102) saavutti sotilaallisia voittoja nykyisen Xinjiangin alueella ja palautti alueen Kiinan hallintaan. Vuonna 90 hän voitti Da Yuezhin ja vuonna 91 pohjoisen Xiongnun ja alisti Kiinan valtaan kaupunkivaltiot kuten Kuchan, Turfanin Hotanin ja Kašgarin, joiden asukkaat olivat indoeurooppalaisia tokaareja ja sakoja. Jo vuonna 89 oli Parthian lähetystö saapunut Han-dynastian hoviin sillä välin, kun Banin armeija taisteli Hotanissa. Toinen parthialainen lähetystö saapui vuonna 101 ja toi mukanaan eksoottisia lahjoja kuten ostereita.


title: Rooman ja Kiinan väliset yhteydet

text: Vuonna 97 Ban Chao lähetti Gan Yingin tutkimaan kaukaisia läntisiä maita. Gan kulki Tarimin altaan kautta Parthiaan ja saavutti Persianlahden. Gan pääsi luultavasti vain Mesopotamiaan saakka ja oli tällöin Parthian viranomaisten valvonnassa. Vaikka hän aikoi purjehtia Rooman valtakuntaan, hän luopui yrityksestä, kun hänelle kerrottiin, että tuo vaarallinen matka saattaisi kestää jopa kaksi vuotta. Kun häntä oli varoitettu, hän palasi Kiinaan ja toi mukanaan runsaasti tietoa Kiinan hallitsemien alueiden länsipuolella olevista maista, aina Välimeren rantoja myöten.


title: Rooman ja Kiinan väliset yhteydet

text: Gan Ying kuitenkin kirjoitti myös Rooman valtakunnasta, josta kiinaksi käytettiin nimeä Daqin. Hänen tietonsa siitä perustui kuitenkin siihen, mitä hän oli kuullut muilta, pääasiassa merimiehiltä niissä satamissa joissa hän kävi. "Hou Hanshussa" läntisimmistä maista käytetään nimeä "Haixi" ("meren länsipuolella"), joka ilmeisesti viittaa tuolloin Rooman hallinnassa olleeseen Egyptiin. Merellä tarkoitetaan tässä Intian valtamerta, jota kreikkalaiset ja roomalaiset kutsuivat Eritrean mereksi lukien siihen mukaan Persianlahden, Arabianmeren ja Punaisenmeren.


title: Rooman ja Kiinan väliset yhteydet

text:
Gan Ying kuvaili Rooman valtakuntaa seuraavasti:
"Hou Hanshu" antaa Rooman hallinnosta myönteisen, mutta jossakin määrin satumaisen kuvan:


title: Rooman ja Kiinan väliset yhteydet

text: Yule piti tätä tulkintaa Rooman valtiomuodosta jokseenkin epäselvänä samoin kuin luetteloa Rooman valtakunnasta saaduista tuotteista. Sen sijaan "Hou Hanshu" kuvailee varsin tarkoin sitä, miten koralliriutoista saatua kalaa pyydystettiin. Han-dynastian Kiinassa koralli oli korkeasti arvostettu ylellisyystuote, jota tuotiin Intiasta pääasiassa maitse, mahdollisesti meritsekin. Roomalaiset myivät korallia Intiaan ja hankkivat sieltä helmiä. "Hou Hanshun" alkuperäisessä luettelossa roomalaisista tuotteista mainittiin merisilkki, lasi, meripihka, sinoperi ja asbesti, kun taas "Weilüessä" on jo pidempi luettelo. "Weilüe" väittää myös, että vuonna 134 Shulen kuningaskunnan hallitsija, joka oli käynyt vierailulla kušaanien hovissa, antoi Itäisen Hanin hoville lahjaksi sinisiä tai vihreitä jalokiviä, jotka olivat peräisin "Haixista", toisin sanoen roomalaisesta Egyptistä. Hou Hanshun kirjoittaja Fan Fe väitti, että aikaisemmin kiinalaiset eivät olleet koskaan käyneet niin kaukana lännessä, mutta että Gan Yingin kertomus teki nämä maat, niiden tavat ja tuotteet kiinalaisille tutuiksi. Hän mainitsi myös, että parthialaiset (, "Anxi") halusivat valvoa kiinalaisten moniväristen silkkien kauppaa ja sen vuoksi tarkoituksella sulkivat roomalaisilta pääsyn Kiinaan.


title: Rooman ja Kiinan väliset yhteydet

text: Makedonialainen Maës Titianus matkusti Silkkitietä pitkin kauemmaksi itään kuin kukaan muu Välimeren maiden asukas ennen häntä. Ajanlaskumme ensimmäisen vuosisadan lopulla tai toisen alussa, kun Rooman ja Parthian väliset sodat joksikin ajaksi taukosivat, hänen retkikuntansa eteni kuuluisalle Kivitornille saakka, joka erään teorian mukaan oli Pamirin vuoristossa sijainnut Taškurgan, josta myöhemmin tuli Sarikolien kuningaskunnan pääkaupunki. Toisten tutkijoiden mukaan Kivitorni kuitenkin olisi sijainnut Alain laaksossa Kašgarin länsipuolella.


title: Rooman ja Kiinan väliset yhteydet

text: "Shijin" ja "Hanshun" mukaan Parthian kuningas Mithridates II lähetti lahjoja ja niiden mukana syyrialaisia jonglöörejä keisari Han Wun hoviin, kun taas "Hou Hanshun" mukaan Burman kuningas lähetti Daqinista kotoisin olleita akrobaatteja keisari Han Anin hoviin vuonna 120. On mahdollista, että tuolloin joku Burman kuningas esitteli keisari Anille ryhmän kreikkalaisia akrobaatteja, jotka väittivät olevansa kotoisin ”meren länsipuolelta”, toisin sanoen Egyptistä. Tiedetäänkin, että sekä Parthiassa että Kušanassa kreikkalaisia esiintyi muusikoina ja urheilijoina. "Hou Hanshussa" sanotaan, että keisari An siirsi nämä taiteilijat maaseutuasunnostaan pääkaupunkiin Luoyangiin, jossa he esiintyivät hoville ja saivat palkkiokseen kultaa, hopeaa ja useita erilaisia lahjoja. Raoul McLaughlin huomauttaa, että roomalaiset tunsivat Burman nimellä "India Trans Gangem" (”Gangesin takainen Intia”) ja että Ptolemaios jopa luetteli Burman kaupunkeja. McLaughlinin mukaan on mahdollista, että roomalaiset myivät orjia burmalaisille ja että juuri sillä tavoin akrobaatit joutuivat Burmaan, ennen kuin Burman kuningas lähetti heidät Kiinan keisari Anille. Syyrialaisista jonglööreistä onkin mainintoja sekä länsimaisessa klassisessa kirjallisuudessa että myös kiinalaisissa Han-dynastian aikaisissa lähteissä.


title: Rooman ja Kiinan väliset yhteydet

text: "Hou Hanshun" mukaan vuonna 166 Kiinaan saapui ensimmäisen kerran ryhmä henkilöitä, jotka väittivät olevansa Rooman lähettiläistä. He saapuivat Han-dynastian keisari Huanin luo, ja heidät oli lähettänyt ”Andun” (), Daqinin kuningas, eli ilmeisesti Rooman kesari Antoninus Pius tai Marcus Aurelius. Koska Antoninus Pius kuoli vuonna 161 ja häntä seurasi keisarina hänen ottopoikansa Marcus Aurelius Antonius, on epäselvää, kumpi lähetti heidät, sillä molemmista käytettiin nimeä ’Antoninus’. Rooman lähetystö saapui etelästä, todennäköisesti meritse, ja ylitti Kiinan rajan Rinanissa tai Tonkinissa, nykyisessä Vietnamissa. Se toi mukanaan lahjaksi sarvikuonon sarvia, norsunluuta ja kilpikonnan kuoria, jotka todennäköisesti oli saatu Etelä-Aasiasta. Tekstissä sanotaan nimenomaan, että kyseessä oli ensimmäinen kerta, kun valtakunnat olivat suorassa yhteydessä toistensa kanssa. Historioitsijat Rafe de Crespigny, Peter Fibiger Bang ja Warwick Ball arvelevat, että kyseessä oli todennäköisemmin joukko roomalaisia kauppiaita kuin Marcus Aureliuksen lähettämiä virallisia diplomaatteja. Crespigny korostaa, että tämän Rooman lähetystön samoin kuin muiden, Intian Tianzhusta ja Buyeosta (Mantšuriasta) saapuneiden lähetystöjen saapuminen oli huomattava arvovaltavoitto keisari Huanille, jolle samaan aikaan aiheuttivat vakavia ongelmia poliittiset levottomuudet, kun Han-hallitusta hänen sisarensa Liang Nan kuoleman jälkeen johtanut Liang Ji oli pakotettu tekemään itsemurha. Henry Yulen mukaan roomalaiset vieralilijat olivat saattaneet menettää alkuperäiset tuliaisensa rosvoille tai haaksirikossa ja hankkivat tilalle edellä mainitut lahjatavarat, sillä kiinalaiset lähteet arvostelevat heitä siitä, että he pitivät itsellään arvokkaimmat esineet, ja kuten Yule huomauttaa, myöhemmin Kiinaan 1200-luvun lopulla saapunutta paavin lähettiläs Johannes Montecorvinolaista arvosteltiin samasta asiasta. Yule korostaa myös sitä, että Rooman lähetystö saapui Vietnamin Jiaozhin kautta, samaa tietä, jota kiinalaisten lähteiden mukaan myös pohjoisintialaisen Tianzhun lähetystöt olivat saapuneet vuosina 159 ja 161.


title: Rooman ja Kiinan väliset yhteydet

text: Roomalaiset toivat tullessaan Kiinaan myös erään tähtitieteellisen tutkielman, joka tuli Kiinassakin tunnetuksi.


title: Rooman ja Kiinan väliset yhteydet

text: Teoksissa "Weilüe" ja "Liangshu" mainitaan Qin Lun (秦論) -nimisen kauppiaan saapuneen vuonna 226 Rooman valtakunnasta (Daqin) Jiaozhiin eli Kiinan tuolloin hallitsemaan Pohjois-Vietnamiin. Jiaozhin prefekti Wu Miao lähetti hänet Itäisen Wun hallitsijan Sun Quanin hoviin Nanjingiin, jossa Sun pyysi häntä kertomaan kotimaastaan ja sen asukkaista. Muodostettiin retkikunta, joka saattoi kauppiaan takaisin kotimaahansa. Mukana oli myös kymmenen nais- ja kymmenen miespuolista ”tummaihoista värillistä kääpiötä”, jotka hän oli uteliaisuudesta pyytänyt mukaan, sekä Huijista, Zhejiangista tullut kiinalainen virkamies Liu Xian, joka kuitenkin kuoli matkalla. "Weilüe" ja "Liangin kirja" kertovat, että roomalaiset kauppiaat toimivat Funanissa eli nykyisessä Kambodžassa ja Vietnamissa, mitä tukevat myös näistä maista sekä Thaimaasta, Malesiasta ja Indonesiasta arkeologisissa kaivauksissa löydetyt Välimeren maista peräisin olevat esineet.


title: Rooman ja Kiinan väliset yhteydet

text: Yule mainitsee, että 200-luvun alussa eräs Daqinin hallitsija lähetti Pohjois-Kiinaan Cao Wein (220–265) lähetystön ja sen mukana lahjoja kuten erivärisiä lasiesineitä. Muutamaa vuotta myöhemmin erään daqinilaisen käsityöläisen kerrotaan näyttäneen kiinalaisille, miten piikivestä tehdään kristallia käsittelemällä sitä tulella, minkä kiinalaiset panivatkin mielenkiinnolla merkille.


title: Rooman ja Kiinan väliset yhteydet

text: Myös Jin-dynastian (265–420) hoviin saapui vuonna 284 lähetystö, joka toi mukanaan lahjoja. Tämä tapahtui Jin-keisari Wun hallitessa, ja siitä kerrotaan Jin-dynastian kirjassa ("Jinshu") sekä "Wenxian Tongkaossa". Kyseessä lienee ollut vuosina 282–283 hallinneen, koko lyhyen hallitsijakautensa ajan sassanideja vastaan taistelleen Rooman keisari Caruksen lähetystö.


title: Rooman ja Kiinan väliset yhteydet

text: Tang-dynastian aikaisissa (618–907) kiinalaisissa historiallisissa lähteissä mainitaan kauppiaita saapuneen "Fulin"-nimisestä maasta (拂菻), jolla tarkoitettiin Itä-Rooman keisarikuntaa. Ensimmäinen käynti tapahtui vuonna 643, kun Konstans II hallitsi Itä-Roomassa ja Taizong Kiinassa. Sekä "Jiu Tangshu" että "Xin Tangshu" käyttävät Konstans II:sta nimeä "Bo duo lì" (), joka johtuu nimestä "Konstantinos Pogonatos" (”Konsantinos Parrakas”). Kauppiaiden mainitaan lähteneen matkaan Zhengua-kauden (貞觀) 17. vuotena (643) ja tuoneen lahjoina punaista lasia ja sinisiä jalokiviä. Yule korostaa, että Yazdegerd III, sassanidien valtakunnan viimeinen hallitsija vuosina vuosina 632–651, lähetti diplomaatteja Kiinaan saadakseen apua keisari Taizongilta, jota pidettiin myös Keski-Aasian Ferganan hallitsijana, kun hän menetti Persian ydinalueet islamilaiselle kalifaatille. Kenties juuri hänen esimerkkinsä sai Bysantinkin lähettämään edustustonsa Kiinaan menetettyään Syyrian muslimeille. Tang-kauden kiinalaisissa lähteissä mainitaan myös, että sassanidiprinssi Peroz III (636–679) pakeni Kiinaan sen jälkeen, kun islamilainen kalifaatti oli valloittanut Persian.


title: Rooman ja Kiinan väliset yhteydet

text: Muita Fulinin lähetystöjä Kiinaan saapui Tang-kaudella vuosina 711 ja 719 sekä yksi vielä vuonna 742, mutta silloin kyseessä mahdollisesti ei ollut Bysantin virallinen lähetystö vaan nestoriolaiset munkit. Viimeiset yhteydenpidot, joista on säilynyt tietoja, tapahtuivat 1000-luvulla. Historioitsija Ma Duanlinin (1245–1322) teoksesta "Wenxian Tongkao" sekä Songin historiateoksesta tiedetään, että Bysantin keisari Mikael VII Dukas () lähetti Kiinaan lähetystön, joka saapui vuonna 1081, kun Song-dynastian keisari Shenzong hallitsi Kiinassa. Songin historiassa kuvaillaan sekä Bysantin lähetystön lahjoja että muutoinkin Bysantin tuotteita. Siinä kerrotaan myös Bysantin lain määräämistä rangaistuksista kuten kuolemanrangaistuksesta, joka pantiin täytäntöön sulkemalla tuomittu säkkiin ja heittämällä säkki mereen. Kyseessä on Roomassa ja Bysantissa käytetty teloitustapa, joka tunnettiin latinalaisella nimellä "poena cullei" (”säkkirangaistus”). Viimeinen lähetystö, josta on säilynyt tietoja, saapui Aleksios I Komnenoksen hallitessa vuonna 1091, mutta se mainitaan vain ohimennen.


title: Rooman ja Kiinan väliset yhteydet

text: "Yuanin historia" sisältää bysanttilaisen Ai-sie-nimisen miehen elämäkerran, joka palveli Güyük-kaanin hovissa, mutta josta myöhemmin tuli mongolilaisen Yuan-dynastian perustajan, Kublai-kaanin hovin tähtitieteilijä ja lääkäri. (Nimi Ai-sie on ilmeisesti kiinalainen muoto nimestä Joosua tai Joosef.) Ai-sielle myönnettiin lopulta Fulinin prinssin () arvo, ja hänen lapsensa luetellaan kiinalaisilla nimillä, jotka ilmeisesti ovat kiinalaisia muunnoksia kristillisistä nimistä Elias, Luukas ja Antonius. Kublai-kaanin kerrotaan myös lähettäneen nestoriolaisia munkkeja Bysantin keisari Andronikos II Palaiologoksen hoviin (hallitsi 1282–1328). Tämän keisarin sisarpuolet olivat menneet naimisiin Tšingis-kaanin pojanpoikien kanssa ja tehneet täten Bysantin hallitsijasta Pekingin mongolihallitsijan aviosukulaisen.


title: Rooman ja Kiinan väliset yhteydet

text: Teoksessa "Wenxian Tongkao" Ma Duanlin kirjoitti, että Tang-dynastian historiotsijoiden mukaan "Daqin" ja "Fulin" olivat sama maa, mutta hän itse epäili asiaa muun muassa maantieteellisiä tietoja koskevien ristiriitaisuuksien vuoksi:


title: Rooman ja Kiinan väliset yhteydet

text: Ming-dynastian (1368–1644) historiateoksessa "Ming Shi" mainitaan, että dynastian perustaja keisari Hongwu lähetti "Nieh-ku-lun"-nimisen kauppiaan () takaisin kotimaahansa mukanaan kirje, jossa kerrottiin dynastian perustamisesta. On arveltu, että kyseessä olisi ollut entinen Cambalun (Pekingin) katolinen arkkipiispa Nicolaus de Bentra, joka seurasi Johannes Montecorvinolaista tässä virassa. "Ming Shi" kertoo edelleen, että Kiinan ja Fulinin väliset yhteydet katkesivat tämän jälkeen ja että suurelta läntiseltä mereltä (Välimereltä) ei tämän jälkeen saapunut lähetystöjä kiinaan ennen kuin 1500-luvulla, jolloin italialainen jesuiittalähetyssaarnaaja Matteo Ricci saapui portugalilaiseen Macaoon.


title: Rooman ja Kiinan väliset yhteydet

text: Ptolemaiosten hallitsemalla Egyptillä oli jo toisella vuosisadalla ennen ajanlaskumme alkua suorat kauppasuhteet Intian kanssa. Intian valtamerellä purjehtineet kreikkalaiset merenkulkijat oppivat käyttämään hyväksi säännöllisiä monsuunituulia. Vilkkaasta merikaupasta roomalaisaikana todistavat eri puolilta Intian rannikkoa löytyneet roomalaiset rahat. Intiassa ja Ceylonissa oli monia kauppasatamia, joissa usein kävi roomalaisia. Kuitenkin arkeologiset löydöt alueelta, joka ulottuu Egyptin Punaisenmeren puoleiselta rannikolta Intiaan saakka, viittaavat siihen, että roomalaisten kaupankäynti Intian valtamerellä hiljeni suuresti vuoden 166 Antoninuksen ruton jälkeen, joka levisi Rooman valtakuntaan samana vuonna, jolloin ensimmäinen roomalainen lähetystö saapui Han-dynastian Kiinaan. Samoihin aikoihin, vuodesta 151 lähtien oli sitä paitsi Kiinassakin alkanut esiintyä samankaltaisia kulkutauteja.


title: Rooman ja Kiinan väliset yhteydet

text: Korkealuokkalaista roomalaista Aleksandriassa ja Syyriasa valmistettua lasia vietiin monille seuduille Aasiaan, myös Kiinaan. Varhaisin Kiinasta löytynyt roomalainen lasiesine on sininen sooda-kalkkilasinen malja viimeiseltä vuosisadalta ajanlaskumme alkua, ja se on löydetty läntisen Han-dynastian aikaisesta haudasta Guangzhoun satamakaupungista, jonne se mahdollisesti oli tuotu Intian valtameren ja Etelä-Kiinan meren yli. Muita roomalaisia lasiesineitä ovat erään prinssin haudasta löydetty mosaiikkilasimalja vuodelta 67 sekä lasipullo läpinäkymättömine valkoisine raitoineen, joka on löydetty eräästä itäisen Han-dynastian haudasta Luoyangista. Roomalaisia lasihelmiä on löydetty Japanistakin eräästä Kofun-kauden aikaisesta hautavallista läheltä Kiotoa.


title: Rooman ja Kiinan väliset yhteydet

text: Kiinalaisista lähteistä tiedetään, että muutkin roomalaiset ylellisyystavarat olivat Kiinassa hyvin arvostettuja. Sellaisia olivat kullalla kirjaillut ryijyt, kullanväriset vaatteet, asbestivaatteet ja merisilkki, Välimeressä esiintyvän "Pinna nobilis" -simpukan silkkiä muistuttavista karvoista valmistettu tekstiilikuitu. Kaikkialta Kiinasta on löydetty myös hopea- ja pronssiesineitä, jotka mahdollisesti ovat peräisin seleukidien valtakunnasta 200- ja 100-luvuilta eaa. Jingyuanin piirikunnasta on sitä paitsi löydetty roomalainen kullattu hopealautanen, jonka keskellä on jollakin kissaeläimellä ratsastavan Dionysos-jumalan kuva.


title: Rooman ja Kiinan väliset yhteydet

text: Meritie Kiinan hallitsemasta Rinanin satamasta nykyisessä Vietnamissa khmeriläiseen Funanin kuningaskuntaan avautui viimeistään ajanlaskumme toisella vuosisadalla, ehkä aikaisemminkin. Ferdinand von Richthofen arveli vuonna 1877, että Jiaozhi lähellä nykyistä Hanoita olisi ollut Ptolemaioksen mainitsema Cattigara. Ptolemaioksen mukaan Cattigara sijaitsi ”Kultaisen niemimaan”, toisin sanoen Malakan niemimaan takana, ja siellä oli käynyt kreikkalainen merenkulkija nimeltä Alexander. Richthofen käsitys, että Cattigara olisi ollut Hanoi, oli yleisesti hyväksytty, kunnes Óc Eossa Mekongin suistossa, lähellä nykyistä Hồ Chí Minhin kaupunkia tehtiin arkeologisia löytöjä, jotka viittavat siihen, että se olisi ollut Ptolemaioksen tarkoittama Cattigara. Rannikolta Óc Eosta ranskalainen arkeologi Louis Malleret löysi 1940-luvulla jälkiä pitkän matkan kaupasta, muun muassa roomalaisia rahoja. Joukossa on myös Antoninus Piuksen ja hänen seuraajansa Marcus Aureliuksen lyöttämiä kultaisia mitaleja. Koska Óc Eo sijaitsee suunnilleen samalla leveysasteella kuin Ptolemaioksen mainitsema Cattigara ja koska sieltä on löydetty roomalaisia esineitä sekä Antoninusten aikaisten roomalaisten rahojen jäljitelmiä, Granville Allen Mawer pitää mahdollisena, että Cattigara sijaitsi juuri Óc Eossa, joskin hänen mukaansa tuo satamakaupunki on saattanut olla myös Kauthara Khánh Hòan maakunnassa Vietnamissa tai Kutaradja Indonesiassa.


title: Rooman ja Kiinan väliset yhteydet

text: Kauppareitit Cattigarasta jatkuivat Intian ja Ceylonin rannikoiden satamien kautta aina Rooman hallitsemaan Egyptiin sekä Punaisenmeren koillisrannikolla sijainneille nabatealaisten alueille saakka. Paitsi Óc Eosta, on muualtakin Itä-Aasiasta löydetty roomalaisia ja niitä jäljitteleviä esineitä, esimerkiksi Tonkinista Rooman keisari Maximianuksen aikainen raha ja P'ong Tukista Mekongin suistosta roomalainen pronssilamppu. Näistä löydöistä huolimatta Warwick Ball ei kuitenkaan pidä varmana, että roomalaiset olisivat käyneet niillä seuduilla, sillä intialaiset kauppiaat ovat saattaneet kuljettaa ne sinne. Dougald O'Reilly toteaa, että roomalaisilla tosin oli Kaakkois-Aasiassa tunnistettu kauppasatama (), mutta hänen mukaansa mikään ei todista, että Cattigara olisi ollut Óc Eo, sillä sieltä löydetyt roomalaiset esineet osoittavat vähintäänkin, että Intian valtameren ylittänyt laivareittien verkko ulottui ainakin Funaniin saakka. Hän mainitsee myös, että muut sieltä löydetyt roomalaiset esineet ovat lasihelmiä ja rannerenkaita.


title: Rooman ja Kiinan väliset yhteydet

text: Rooman ja Kiinan välinen kauppa, jota voimisti silkin suuri kysyntä, alkoi viimeisellä vuosisadalla ennen ajanlaskumme alkua. Vaikka roomalaiset tunsivat Kos-saarella valmistetun villisilkin ("coa vestis"), he eivät aluksi rinnastaneet sitä silkkiin, jota tuotettiin myös Pamir-vuoristossa Sarikolin kuningaskunnassa. Suoria kauppayhteyksiä roomalaisten ja Han-kiinalaisten välillä oli vähän, sillä kilpailevat parthialaiset ja kušaanit varjelivat tarkoin tuottoisaa asemaansa kaupan välittäjinä.


title: Rooman ja Kiinan väliset yhteydet

text: Ajanlaskumme alkaessa silkki oli roomalaisessa maailmassa vielä harvinaista, mutta ensimmäisellä vuosisadalla tämä himottu kauppatavara tuli paljon yleisemmin saataville. Plinius vanhempi valitti, että Kiina, Intia ja Arabia tyhjensivät Rooman kassakirstun, sillä vuosittain näistä maista tuotuihin ylellisyystuotteisiin käytettiin jopa sata miljoonaa sestertiusta.


title: Rooman ja Kiinan väliset yhteydet

text: Vuonna 14 jaa. Rooman senaatti yritti turhaan kieltää miehiä käyttämästä silkkivaatteita, mutta sen jälkeenkin silkin tuonti jatkui vähentymättömänä. Sen lisäksi, että silkin maahantuonti tuli roomalaisille kalliiksi, silkkivaatteita pidettiin myös dekadentteina ja siveettöminä:


title: Rooman ja Kiinan väliset yhteydet

text: Vaikka Plinius vanhempi väitti kaupan olleen epätasapainossa ja vaikka roomalaiset käyttivät paljon rahaa silkkiin, Warwick Ball on selittänyt, että muiden tuotteiden kuten mausteiden tuonnilla oli vielä paljon suuremmat taloudelliset vaikutukset. Kauppatavarat kuten mausteet ja silkki oli maksettava roomalaisilla kultarahoilla, sillä vaikka roomalaisia lasitavaroita arvostettiinkin Kiinassa eksoottisina esineinä, lasia kyllä osattiin valmistaa Kiinassakin. Kiinassa alettiin valmistaa lasia Läntisen Han-dynastian aikana (202 eaa.–9 jaa.). Suhteissaan vieraisiin valtioihin kuten Parthiaan Han-kiinalaiset kiinnittivät enemmän huomiota siihen, miten voisivat selvittää välinsä päävihollisensa eli Xiongnu-paimentolaiskansan kanssa, kuin kaupankäyntiin, minkä osoittaa sekin, miten hallintoa Han-dynasian aikana hoitanut yläluokka ylenkatsoi kauppaa ja kauppiasluokkaa.


title: Rooman ja Kiinan väliset yhteydet

text: Nestoriolaiset kristityt munkit salakuljettivat 500-luvulla silkkitoukan munia Bysanttiin. Pian tämän jälkeen bysanttilainen historioitsija Menander Protector kirjoitti, kuinka sogdialaiset yrittivät avata suoran silkkikauppayhteyden Kiinan ja Bysantin välillä. He liittoutuivat sassanidien hallitsijan Khosrau I:n kanssa puolustaakseen hefthaliittien valtakuntaa. Sogdialaiset kauppiaat kääntyivät Turkkilaisen kaanikunnan hallitsija Istämin puoleen saadakseen audienssin sassanidikuninkaan luona ja luvan matkustaa valtakunnan alueiden kautta käydäkseen kauppaa Bysantin kanssa. Aluksi Istämi kieltäytyi ja myrkytti useat lähetystön jäsenet kuoliaiksi. Sogdialainen diplomaatti Maniah kuitenkin sai Istämin vakuuttuneeksi, että hänen kannatti lähettää edustajansa suoraan Bysantin pääkaupunkiin Konstantinopoliin, jonne he saapuivat vuonna 568. He toivat keisari Justinianus II:lle lahjaksi silkkiä ja ehdottivat liittoutumista sassanidien hallitsemaa Persiaa vastaan. Justinianus II suostui ehdotukseen ja lähetti edustajansa turkkilaiskaanin luo ja turvasi täten sogdialaisille heidän haluamansa suoran silkkikaupan.


title: Rooman ja Kiinan väliset yhteydet

text: Vaikka Roomaan tuotiinkin kiinalaista silkkiä ja Han-kauden kiinalaisista haudoista on löydetty roomalaista lasitavaraa, näyttää suora kauppa sogdialaisten kanssa olleen rajoitettua, sillä aikakauden arkeologisilta löytöpaikoilta Keski-Aasiasta ja Kiinasta on löydetty jokseenkin vähän roomalaisia ja bysanttilaisia rahoja. Valerie Hansen kirjoitti vielä vuonna 2012, ettei Kiinasta ole löydetty lainkaan Rooman tasavallan (507–27 eaa.) eikä prinsipaatinkaan (27 eaa.–284 jaa.) aikaisia roomalaisia rahoja. Nyttemmin kuitenkin Xi’anista, joka sijaitsee Kiinan Han-dynastian aikaisen pääkaupungin Chang’anin paikalla, on löydetty 16 roomalaista rahaa, joista vanhimmat ovat keisari Tiberiuksen (14–37) ja uusimmat Aurelianuksen (270–275) ajalta. Myös Vietnamin Óc Eosta on löydetty roomalaisia rahoja 100-luvulta. Myös Tonkinista on löydetty Maximianuksen (286–305) aikainen roomalainen raha. Roomalaisia rahjoa 200- ja 300-luvilta on löydetty myös Japanista, Katsurenin linnasta Okinawalta, joka kuitenkin rakennettiin vasta 1100–1400-luvuilla.


title: Rooman ja Kiinan väliset yhteydet

text: Varhaisimmat Kiinasta löydetty itäroomalaiset solidukset ovat keisari Theodosius II:n ajalta (408–450). Niitä on löydetty 48 kappaletta. Turfanissa hopearahoja käytettiin vielä kauan sen jälkeen, kun Kiina vuonna 640 oli valloittanut Karakhojan, minkä jälkeen kiinalaiset pronssirahat vain vähitellen syrjäyttivät ne. Hansen on huomauttanut, että itäroomalaiset rahat on lähes aina löydetty yhdessä sassanidien aikaisten persialaisten rahojen kanssa, ja hän on päätellyt, että itäroomalaisia rahoja käytettiin lähinnä seremoniallisina esineinä kuten talismaaneina, mikä samalla vahvistaa, että Suur-Iranilla oli Silkkitiellä käydyssä kaupassa paljon keskeisempi asia kuin Itä-Roomalla. Walter Scheidelin mukaan kiinalaiset pitivät bysanttilaisia rahoja eräänlaisina eksoottisina koruina, mutta rahana he käyttivät Tang- ja Song-dynastioiden aikana pronssirahaa, Song- ja Ming-dynastioiden aikana enimmäkseen jo setelejä, vaikka myös hopearahoja oli runsaasti käytössä. Ballin mukaan Kiinasta löydettyjen roomalaisten ja bysanttilaisten rahojen niukkuus verrattuna siihen suureen määrään, mikä niitä on löydetty Intiasta, osoittaa, että suurin osa roomalaisten hankkimasta kiinalaisesta silkistä tuotiin meriteitse Intiasta, ei maitse Silkkitietä pitkin Iranin kautta.


title: Rooman ja Kiinan väliset yhteydet

text: Kiinalaisia Sui- ja Tang-dynastioiden aikaisia rahoja (500–900-luvuilta) on löydetty Intiasta, joskin huomattavasti enemmän on löydetty Song-dynastian aikaisia (1000–1200-luvuilta), varsinkin samanaikaisen Chola-dynastian hallitsemilta alueilta.


title: Rooman ja Kiinan väliset yhteydet

text: Vielä sen jälkeen, kun Bysantissa 500-luvulla alettiin tuottaa silkkiä, kiinalaista silkkiä pidettiin laadultaan parempana, mikä ilmenee kenties siitäkin, että Justinianus II:n aikana lyötyjä bysanttilaisia soliduksia on löydetty eräästä Sui-dynastian haudasta Shanxista vuonna 1953 ja monesta muustakin paikasta Kiinassa. Kiinalaisissa historiateoksissa kuvaillaan roomalaisia ja bysanttilaisia rahoja. "Weilüe", "Hou Hanshu", "Jinshu" ja myöhempi "Wenxian Tongkao" toteavat, että kymmenen roomalaista hopearahaa vastasi arvoltaan yhtä roomalaista kultarahaa. Todellisuudessa roomalaisen kultaisen aureuksen ja hopeisen denaarin arvosuhde vaihteli jonkin verran, mutta yleensä aureus vastasi noin 25 denaaria. "Song Shi" kertoo, miten bysanttilaiset löivät hallitsijan nimellä varustettuja kulta- ja hopearahoja, joissa ei ollut reikää keskellä, ja että bysanttilaiset kielsivät väärien rahojen valmistuksen.


title: Rooman ja Kiinan väliset yhteydet

text: Historioitsija Homer H. Dubs esitti vuonna 1941, että roomalaiset sotavangit, jotka vietiin Parthian itäisille rajaseuduille, olisivat siellä myöhemmin ottaneet yhteen Han-dynastian sotajoukkojen kanssa.


title: Rooman ja Kiinan väliset yhteydet

text: Kun roomalaiset olivat hävinneet Carrhaen taistelun vuonna 54 eaa., parthialaiset kuljettivat noin 10 000 roomalaista sotavankia Margianaan valtakuntansa itärajalle. Jonkin verran myhemmin Xiongnu-paimentolaisheimon johtaja Zhizhi perusti valtion vielä idemmäksi Talasjoen laaksoon lähelle nykyistä Tarazia. Dubs on verrannut näitä tietoja kiinalaisen Ban Gun mainitaan ”noin sadasta miehestä”, jotka Zhizhin johdolla taistelivat ”kalamaisessa muodostelmassa” puolustaakseen Zhizhin linnoitusta Han-dynastian sotajoukkoja vastaan Zhizhin taistelussa vuonna 36 eaa. Hänen mukaansa kyseessä olisi ollut roomalainen ”kilpikonna-muodostelma” ja että nämä miehet, jotka ottivat kiinalaiset vangeiksi, perustivat Yongchangin piirikuntaan Liqianin kylän, jonka nimikin johtuisi latinan sanasta ”legio” (legioona).


title: Rooman ja Kiinan väliset yhteydet

text: Useimmat historioitsijat eivät kuitenkaan ole hyväksyneet Dubsin yhteenvetoa roomalaisista ja kiinalaisista lähteistä, sillä se on kovin spekulatiivinen ja tekee liikaa johtopäätöksiä ilman riittäviä todisteita. Vuonna 2005 suoritettu genealoginen DNA-testi on tosin osoittanut, että joillakuilla Liqianin nykyisillä asukkailla on indoeurooppalaisia sukujuuria, mutta sen ovat voineet saada aikaan myös avioliitot indoeurooppalaisten kansojen kuten yuezhien ja wusunien kanssa, joiden tiedetään asuneen Gansussa vanhoina aikoina. Kylän asukkaille vuonna 2007 tehty kattavampi DNA-analyysi osoitti heidän läheisen sukulaisuutensa han-kiinalaisten kanssa ja suuria eroavaisuuksia länsieuraasialaiseen geenipooliin nähden. Tutkijat ovatkin päätyneet siihen, että Liqianin asukkaat todennäköisesti ovat han-kiinalaista alkuperää. Alueella ei roomalaisista ole myöskään selviä arkeologisia todisteita.


title: Kirkkaus (romaani)

text: Kirkkaus on kirjailija Riitta Jalosen romaani, jossa hän kertoo kuvitteellisen tarina uusiseelantilaisesta kirjailijasta Janet Framesta. Kirja ilmestyi vuonna 2016 Tammen kustantamana.


title: Kirkkaus (romaani)

text: Teoksessa on Jalosen jälkisanat, jossa hän sanoo etsineensä omaa kuvaansa, kuten aina kirjoittaessaan, ja löytäneensä sen toiselta puolelta maapalloa.


title: Kirkkaus (romaani)

text: Kirja on henkilöhistoriallinen romaani, se myötäilee Framen tunnettuja elämänvaiheita mutta on kuitenkin fiktiota ja Mervi Kantokorven mukaan sellaisena osuma. Se menee kirjan henkilön pään sisään, ja ”tietoisuuden kuvaajana ja sisäisen elämän sanallistajana” Jalonen on Kantokorven mukaan parhaimmillaan. Jalonen kuvaa kirjoittamisen merkitystä ihmiselle, ja Framelle se on muistojen kirkastamista.


title: Kirkkaus (romaani)

text: Anuirmeli Sallamo-Lavin mukaan kyse on Jalosen pääteoksesta. Hän luonnehtii kuvausta intensiiviseksi ja samalla äärimmäisen herkäksi. Runollinen teksti koostuu toinen toistaan kauniimmista lauseista.


title: Jean-Pierre Sauvage

text: Jean-Pierre Sauvage (s. 1944 Pariisi) on ranskalainen kemisti, joka on erikoistunut supramolekulaariseen kemiaan. Hän sai Nobelin kemianpalkinnon vuonna 2016 yhdessä Fraser Stoddartin ja Bernard Feringan kanssa molekyylikoneiden synteesistä ja suunnittelusta.


title: Jean-Pierre Sauvage

text: Sauvage on teki väitöskirjansa Louis Pasteur Yliopistossa toisen tunnetun ranskalaisen supramolekulaarisen kemian tutkijan Jean-Marie Lehnin alaisuudessa. Sauvage väitteli tohtoriksi vuonna 1971. 1980-luvun alusta hän on tutkinut katenaanien, rotaksaanien ja muiden sisäkkäisiä makrosyklisiä rengasrakenteita sisältävien orgaanisten molekyylien synteesiä. Läpimurto tapahtui vuonna 1983, kun Sauvage ryhmineen onnistui syntetisoimaan rotaksaaneja ja katenaaneja kupari(I)suolojen katalysoimalla reaktiolla makrosyklisistä fenantroliinijohdannaisista hyvällä saannolla. Synteesi perustui kupari-ionin koordinoitumiseen makrosyklisiin ligandeihin. Sauvage on ryhmineen sittemmin syntetisoinut useita sisäkkäisiä rengarakenteisia ryhmiä sisältäviä molekyyleja, jotka ovat niin kutsuttuja molekyylisolmuja. Sauvage on tutkinut myös kompleksoitumisen vaikutuksia molekyylien rakenteeseen. Makrosykliset isäntämolekyylit muuttavat konformaatiotaan, kun kupari-ioni irtoaa kompleksista ja kompleksoituu uudelleen. Jean-Pierre Sauvage on Louis Pasteur -yliopiston emeritusprofessori.


title: Fraser Stoddart

text: Sir J. Fraser Stoddart (s. 1942 Edinburgh) on skotlantilainen orgaaninen kemisti. Hänet tunnetaan erityisesti supramolekulaarista kemiaa ja nanotekniikkaa koskevista tutkimuksista. Stoddartille myönnettiin Nobelin kemianpalkinto vuonna 2016 yhdessä Jean-Pierre Sauvagen ja Bernard Feringan kanssa molekyylikoneiden ja -mopottorien synteesistä ja suunnittelusta.


title: Fraser Stoddart

text: Fraser Stoddart väitteli tohtoriksi Edinburghin yliopistosta vuonna 1966. 1980-luvulta alkaen Stoddart on tutkinut Sheffieldin yliopistossa sisäkkäisiä rengasrakenteita sisältävien makrosyklisten molekyylien kuten katenaanien ja rotaksaanien synteesiä ja ominaisuuksia. Erityisesti hän on ryhmineen tutkinut molekyylejä, jotka pystyvät liikkumaan pitkin toisen molekyylin muodostamaa akselia ja ensimmäiset tulokset hän julkaisi vuonna 1991. Nämä rotaksaanit parakvattirakenteiset rotaksaanit liikkuivat pitkin aromaattisesta polyeetteristä koostuvaa akselia ja liike voidaan aktivoida esimerkiksi muuttamalla pH:ta, sähkökemiallisin hapetus-pelkistysreaktioihin perustuvilla menetelmillä tai säteilyttämällä valolla. Niiden synteesi perustui elektronirikkaiden aromaattisten yhdisteiden ja elektroniköyhien aromaattisten yhdisteiden välisiin reaktioihin. Myöhemmin Stoddart ryhmineen on tutkinut rotaksaaneihin perustuvia molekyylimmoottoreita.


title: Fraser Stoddart

text: Vuodesta 2008 alkaen Stoddart on toiminut professorina Northwestern-yliopistossa. Siellä hänen ryhmänsä tutkimuskohteita ovat muun muassa molekyylikytkimet, makrosykliset rotaksaanit ja katenaanit sekä itsestään järjestäytyvät molekyylit.


title: Bernard Feringa

text: Bernard L. Feringa (s. 1951 Barger-Compascuum) on alankomaalainen orgaaninen kemisti. Feringa on tutkinut erityisesti supramolekulaarista kemiaa ja nanotekniikkaa. Hänelle myönnettiin Nobelin kemianpalkinto vuonna 2016 yhdessä Jean-Pierre Sauvagen ja Fraser Stoddartin kanssa molekyylimoottorien synteesistä ja suunnittelusta.


title: Bernard Feringa

text: Feringan tutkimuskohteena ovat olleet erityisesti kontrolloidut akselin ympäri pyörivät molekyylit, niin kutsutut nanomoottorit. Ensimmäiset tällaiset molekyylit Feringa ryhmineen syntetisoi vuonna 1999 ja molekyylin pyöriminen perustui aromaattisten ja alifaattisten kaksoissidosten valon ja lämmön aikaansaamiin isomeroitumisiin. Sittemmin Feringa ryhmineen on julkaissut molekyylimoottoreita, jotka toimivat kultapinnalla ja molekyylejä, joiden pyörimisen saa aikaan kemiallinen reaktio. Feringa toimii professorina Groningenin yliopistossa ja hänen tutkimusryhmänsä tutkimuskohteita ovat muun muassa molekulaarinen nanotiede, asymmetrinen katalyysi, biokatalyysi ja biohybridisysteemit.


title: Läpisävelletty

text: Läpisävelletty on musiikkitermi, joka tarkoittaa yleisesti ottaen sävellystapaa, jossa käytetään vain vähän toistoa ja kertautuvia elementtejä. Tarkemmin se tarkoittaa etenkin kahta asiaa:


title: Läpisävelletty

text: Läpisävelletty laulu tarkoittaa, että laulun melodia, säestys tai kumpikaan ei kertaudu säkeistöittäin samanlaisena vaan vaihtelee laulutekstin eri kohdissa läpi koko laulun. Läpisävelletyssä laulussa tekstikään ei välttämättä jakaudu tasamittaisiin säkeistöihin vaan sen säkeet voivat vaihdella runomitaltaan ja rytmiltään. Toisena ääripäänä ovat laulut, joissa lauluosuus toistuu melodialtaan samanlaisena säkeistöittäin, mutta säestys on läpisävelletty niin, että se on eri säkeistöissä erilainen (esim. Schubertin ”Erlkönig”). Läpisävellystekniikkaa kaikissa muodoissaan käytetään erityisesti saksalaisissa lied-lauluissa.


title: Läpisävelletty

text: Läpisävelletty tai läpilaulettu ooppera, musikaali tai muu laajempi musiikkidraama tarkoittaa teosta, jossa käytetään vähän tai ei lainkaan puherepliikkejä tai resitatiivia, vaan kaikki vuorosanatkin on sävelletty esitettäviksi laulaen. Läpisäveltämisen tekniikka musiikkidraamassa syntyi varhaisbarokin aikana monodian ja oopperan kehityksen myötä, kun katsottiin että näyttämöteoksen musiikin tuli kunakin hetkenä seurata ja korostaa teoksen tekstiä ja draamallisia tapahtumia. Läpisävellettyjä ovat muun muassa Richard Wagnerin oopperat, Andrew Lloyd Webberin monet musikaalit kuten "Les Misérables" sekä Michel Legrandin säveltämät ja Jacques Demyn ohjaamat musikaalielokuvat "Cherbourgin sateenvarjot" ja "Rochefortin tytöt".


title: Junki

text: Junki on lyhytperäinen puukko, jota käytettiin entisaikaan yleisesti Pohjanmaalla. Junkilla kuorittiin perunat, silputtiin sipuli, leikattiin ja voideltiin leipää sekä siivutettiin lihaa.


title: Joanne (albumi)

text: Joanne on yhdysvaltalaisen laulaja Lady Gagan viides studioalbumi. Se julkaistiin Interscopen kautta 21. lokakuuta 2016. Albumilta julkaistiin singlet ”Perfect Illusion” 9. syyskuuta 2016, ”Million Reasons” 6. lokakuuta 2016 ja "Joanne" 22. joulukuuta 2017.


title: Joanne (albumi)

text: Albumi debytoi Yhdysvalloissa Billboard 200 -listan ensimmäisellä sijalla. Suomessa albumi ylsi virallisen albumilistan sijalle 5.


title: I-51 (1921)

text: I-51 (aiemmin "sukellusvene No. 44") () oli keisarillisen Japanin laivaston vuonna 1924 valmistunut kokeellinen sukellusvene.


title: I-51 (1921)

text: Alus tilattiin vuonna 1919 Kuren laivastontelakalta osana vuoden 1918 hankintoja. Sen köli laskettiin 6. huhtikuuta 1921 ja alus laskettiin vesille 29. marraskuuta. Alus otettiin palvelukseen 20. kesäkuuta 1924 nimellä "sukellusvene No. 44".


title: I-51 (1921)

text: Se oli alkuperäisten suunnitelmien mukaan varustettu neljällä dieselmoottorilla, jotka kukin pyörittivät omaa akseliaan. Alukselle kuitenkin asennettiin vain kaksi dieselmoottoria ja kaksi akselia. Sen toimintamatka pinta-ajossa oli 20 000 merimailia 10 solmun nopeudella tai pinnan alla 100 merimailia neljän solmun nopeudella. Alus oli varustettu suunnitelmien mukaan 12 cm ja 76 millimetrin tykein, joista jälkimmäinen myöhemmin poistettiin. Aluksen torpedoaseistuksena oli kahdeksan 53 senttimetrin torpedoputkea, joihin kaikkiaan 24 torpedoa.


title: I-51 (1921)

text: Alus nimettiin 1. marraskuuta 1924 "I-51":ksi. Se poistettiin alusluettelosta 1. huhtikuuta 1940 ja alus myytiin vuonna 1941.


title: I-52 (1922)

text: I-52 (aiemmin "sukellusvene No. 51") oli keisarillisen Japanin laivaston vuonna 1925 valmistunut kokeellinen sukellusvene.


title: I-52 (1922)

text: Alus tilattiin Kuren laivastontelakalta osana vuoden 1918 hankintoja. Sen köli laskettiin 14. helmikuuta 1922 ja alus laskettiin vesille 12. kesäkuuta. Alus otettiin palvelukseen 20. toukokuuta 1925 nimellä "sukellusvene No. 51".


title: I-52 (1922)

text: Alus nimettiin 20. toukokuuta 1942 "I-152":ksi. Se poistettiin alusluettelosta 1. elokuuta ja alus romutettiin vuonna 1948.


title: San Giovanni Rotondo

text: San Giovanni Rotondo on kaupunki Foggian maakunnassa Italian Apuliassa.


title: San Giovanni Rotondo

text: San Giovanni Rotondo on maailman kolmanneksi suosituin katolinen pyhiinvaelluskohde Meksikossa olevan Guadalupen ja Rooman jälkeen. Yhdeksän miljoonaa pyhiinvaeltajaa vuodessa matkustaa kaupunkiin.


title: San Giovanni Rotondo

text: Kaupunki on kuuluisa edesmenneen asukkaansa johdosta: pyhimykseksi vuonna 2002 julistettu Padre Pio asui lähes koko elämänsä kaupungin kapusiiniluostarissa, ja hänestä tuli jo elinaikanaan kuuluisa. Padre Pion pyhiinvaelluskirkko rakennettiin pyhimyksen muiston kunniaksi, ja se valmistui vuonna 2004. Padre Pion hauta on kirkon kryptassa.


title: San Giovanni Rotondo

text: San Giovanni Rotondon läpi kulkee tie arkkienkeli Mikaelin ilmestymispaikalle Santuario di San Michele Arcangeloon, joka on ollut kristittyjen pyhiinvaelluspaikka 500-luvulta ja jossa useat paavit ovat vierailleet. Myös tämä paikka sijaitsee San Giovanni Rotondon läheisyydessä.


title: San Giovanni Rotondo

text: Kaupungissa sijaitsee Padre Pion perustama sairaala ja lääketieteellinen tutkimuskeskus Casa Sollievo della Sofferenza.


title: Griselda Blanco

text: Griselda Blanco oli kolumbialainen huumeparoni ja Miamin huumemyynin uranuurtaja 1970-luvulla ja 1980-luvun alussa.


title: Griselda Blanco

text: 1970-luvun puolessavälissä Blanco ja hänen toinen aviomiehensä Alberto Bravo muuttivat Yhdysvaltojen Queensiin. Siellä he perustivat laajan kokaiinibisneksen, ja huhtikuussa 1975 Blanco sai 30 tukijansa kanssa liittovaltion syytteen huumeiden salakuljetuksesta. Ennen pidätystään Blanco pakeni Kolumbiaan, mutta palasi Miamiin 1970-luvun lopussa.


title: Griselda Blanco

text: Blancon paluu Kolumbiasta Yhdysvaltoihin oli Miamin huumesotien alku. Kokaiinin salakuljettajien välinen väkivaltainen konflikti aiheutti 1980-luvulla Miamissa rikosaallon. Viranomaiset yrittivät lopettaa kokaiinitulvan Miamiin, ja perustettiin CENTAC 26 (Centra, Tactical Unit).


title: Griselda Blanco

text: Blanco oli osallinen väkivaltaan Miamin huumesotien aikana, jotka tunnetaan myös nimellä Cocaine Cowboy Wars. Sodat jatkuivat 1970-luvun lopussa ja 1980-luvun alussa. Miami oli rikollisten vallassa, pää-asiassa Blancon operaatioiden takia. Hänen jakeluverkostonsa, kattoi koko Yhdysvallat ja tuotti 80 000 000 Yhdysvaltain dollaria kuukaudessa. Blancon väkivaltaisuuden vuoksi hänen kohdistui 1984 useita salamurhayrityksiä.


title: Griselda Blanco

text: DEA agentit pidättivät 1985 Blancon, ja hänet tuomittiin yli vuosikymmeneksi vankilaan, jossa hän jatkoi tuloksekkaasti kokaiinibisnestään. Hän vapautui 2004, ja hänet karkoitettiin Medelíiniin.


title: Griselda Blanco

text: Blanco kuoli 69-vuotiaana 3. syyskuuta 2012 kotikaupungissaan Medelinissä moottoripyörää ajaneiden ampujien luoteihin. Kolumbian tiedotusväineiden mukaan kaksi moottoripyörällä liikkellä olutta miestä olivat pysäyttäneet lihakaupasta tulleen Blancon ja ampuneet tätä kahdesti päähän.


title: The Candlelight Years

text: The Candlelight Years on seuraavien musiikkialbumien nimi:


title: Sitoutumisen alkeet

text: Sitoutumisen alkeet on vuonna 2008 Yle TV2-kanavalla esitetty 4-osainen draamasarja, jonka käsikirjoitti Pekka Pesonen ja ohjasi Juha Rosma.


title: Sitoutumisen alkeet

text: Rosma sai ohjauksestaan Venla-palkinnon.


title: Sam Lindholm

text: Thor Samuel (Sam) Lindholm (s. 16. joulukuuta 1929 Karjaa) on suomalainen lääkäri ja professori emeritus.


title: Sam Lindholm

text: Lindholmin vanhemmat olivat pastori Thor Walter Lindholm ja Edith Maria Reijonen. Hän avioitui 1960 sairaanhoitaja Lise Maria Hagbergin kanssa. Lindholm tuli ylioppilaaksi 1949 ja valmistui lääketieteen lisensiaatiksi 1957. Lääketieteen ja kirurgian tohtoriksi hän väitteli 1959. Lindholm oli Tampereen yliopiston kirurgian professori vuodet 1988–1996. Hänen tutkimuskohteitaan olivat luun- ja ruston siirto, luun haurastumnen, ja siihen liittyvä niin sanottu luuta muodostavan proteiinin eristäminen ja kokeellinen testaaminen. Lisäksi hän on selvittänyt tekonivelleikkausten tuloksia ja tekonivelen pysyvyyteen vaikuttavia tekijöitä.


title: Sam Lindholm

text: Lindholm on vuonna 1989 perustetun tekonivelkirurgian asiantuntijaverkoston, Suomen Artroplastiayhdistyksen, perustajia ja ensimmäinen puheenjohtaja.


title: Kolkko kaupunki

text: Kolkko kaupunki: Toinen romaani neiti Peregrinen eriskummallisista lapsista (Hollow City: The Second Novel of Miss Peregrine’s Children)" on yhdysvaltalaiskirjailija Ransom Riggsin menestyneen esikoisromaanin toinen jatko-osa. Kirja julkaistiin alkuperäiskielellään englanniksi 14. tammikuuta 2014. Romaani julkaistiin suomen kielellä vuonna 2016.


title: Kolkko kaupunki

text: Sarjan ensimmäinen osa "Neiti Peregrinen koti eriskummallisille lapsille " julkaistiin vuonna 2011. Sarjan kolmas osa "" julkaistiin syyskuussa 2015.


title: Shaftesburyn suihkulähde

text: Shaftesburyn suihkulähde (), josta käytetään usein virheellisesti nimeä Eros-patsas tai Eroksen patsas, on suihkulähde Lontoon Piccadilly Circus -aukiolla. Se rakennettiin vuosina 1892–1893 poliitikkona ja filantrooppina tunnetuksi tulleen Anthony Ashley-Cooperin, Shaftesburyn 7. jaarlin, muistoksi.


title: Shaftesburyn suihkulähde

text: 11 metrin korkuisen lähteen huipulla on Alfred Gilbertin veistos, jonka usein luullaan kuvaavan kreikkalaista rakkauden jumala Erosta. Harhakäsitys on peräisin siitä, että suuri yleisö, jonka tietämys antiikin jumalista oli hatara, oletti automaattisesti alastoman, jousipyssyä pitelevän hahmon olevan Eros. Tosiasiassa se esittää Eroksen kaksoisveli Anterosta, epäitsekkään rakkauden jumalaa. Se on maailman ensimmäinen alumiininen veistos.


title: Library of Souls

text: Library of Souls: The Third Novel of Miss Peregrine’s Children on yhdysvaltalaiskirjailija Ransom Riggsin menestyneen esikoisromaanin kolmas jatko-osa. Kirja julkaistiin alkuperäiskielellään englanniksi 22. syyskuuta 2015. Sarjan ensimmäinen osa "Neiti Peregrinen koti eriskummallisille lapsille " julkaistiin vuonna 2011. Edeltävä, sarjan toinen, osa "" julkaistiin vuonna 2014. Romaania ei ole käännetty suomen kielelle.


title: Macau (1909)

text: Macau oli Portugalin siirtomaahallinnon tykkivene.


title: Macau (1909)

text: Alus tilattiin Yarrow'lta. Se laskettiin vesille 1919 ja alus otettiin palvelukseen 1920.


title: Macau (1909)

text: Portugali poisti aluksen palveluksesta vuonna 1933. Se luovutettiin 15. huhtikuuta 1943 Japanille Makaossa ja alus liitettiin 1. lokakuuta 1944 keisarillisen Japanin laivastoon tykkiveneenä nimellä "Maiko". Alus antautui toisen maailmansodan lopulla Kantonissa ja se luovutettiin 1945 Kiinalle, joka liitti sen laivastoonsa nimellä "Wu Feng". Japani poisti aluksen alusluettelosta 3. toukokuuta 1947. Kommunistit valtasivat aluksen vuonna 1949.


The Sherlock Holmes Handbook: The Methods and Mysteries of the World’s Greatest Detective on yhdysvaltalaiskirjailija Ransom Riggsin ensimmäinen teos. Kirja on osa Sherlock Holmes -elokuvasarjan oheistuotteita. Teos julkaistiin alkuperäiskielellään englanniksi 1. marraskuuta 2009. Kirjaa ei ole käännetty suomen kielelle.


title: Hellyys

text: Hellyys on Jörn Donnerin tuottama, käsikirjoittama ja ohjaama suomalainen komediaelokuva vuodelta 1972.


title: Hellyys

text: "Hellyys" sai ensi-iltakriitikoilta varsin murskaavat arviot. Donnerin yritystä tilannekomedian tekemiseksi ei pidetty onnistuneena juuri miltään osin, harvoja yksittäisiä kohtauksia lukuun ottamatta. Myöhemmät kriitikot ovat arvostaneet elokuvan tarjoamaa 1970-luvun alun ajankuvaa kokeellisine ilmaisukeinoineen ja silloisine teemoineen: keskiolut, vapaa seksi ja ostoskeskukset. "Video-oppaassa" vuodelta 1994 Olavi Similä antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Hellyys

text: Donner teki seuraavana vuonna Ruotsissa "Hellyydestä" uusintaversion nimellä "Baksmälla" (Krapula). Siinäkin Donner näytteli itse pääroolin, mutta muut näyttelijät olivat ruotsalaisia. Naispääosaa esitti eroottinen kohunäyttelijä Diana Kjær. Elokuva ei menestynyt taloudellisesti.


title: Logan (elokuva)

text: Logan on vuonna 2017 ensi-iltansa saanut supersankarielokuva, joka pohjautuu Marvel Comicsin suosittuun Wolverine-sarjakuvahahmoon. Se on kolmas Wolverine-elokuva elokuvien "" (2009) ja "Wolverine" (2013) jälkeen sekä "X-Men"-elokuvasarjan kymmenes osa. Sen inspiraationa toimivat Mark Millarin sarjakuva "Old Man Logan" sekä hahmon X-23 alkuperätarina. Elokuvassa vanhentunut Wolverine lähtee viimeiselle seikkailulleen. Elokuvan ohjaa James Mangold ja pääosissa näyttelevät Hugh Jackman, Patrick Stewart, Richard E. Grant, Boyd Holbrook, Stephen Merchant ja Dafne Keen. Elokuva on Jackmanin viimeinen kerta Wolverinen roolissa hänen näyteltyään hahmoa jo ensimmäisestä "X-Men"-elokuvasta lähtien. "Logan" sai ensi-iltansa Berliinin 67. elokuvajuhlilla 17. helmikuuta 2017. Yhdysvalloissa ja Suomessa se sai ensi-iltansa 3. maaliskuuta 2017.


title: Logan (elokuva)

text: On vuosi 2029 ja uusia mutantteja ei ole syntynyt jo 25 vuoteen. James "Logan" Howlett työskentelee limusiinin kuljettajana Texasissa. Hän on kuitenkin menettänyt parannuskykynsä ja alkanut sen vuoksi ikääntyä nopeasti sekä kärsiä adamantium-myrkytyksestä. Hän myös huolehtii yhdessä Calibanin kanssa professori Charles Xavierista, joka on Alzheimerin taudin vaikutuksesta menettänyt kykynsä hallita telepatiakykyään. Eräänä päivänä Logan tapaa Alkali-Transigenille työskentelevän sairaanhoitaja Gabriela Lopezin, joka pyytää Logania viemään hänet ja 11-vuotiaan Lauran Pohjois-Dakotassa sijaitsevaan "Edeniin".


title: Logan (elokuva)

text: Transigenin turvallisuuspäällikkö Donald Pierce ja hänen kätyrinsä Raatelijat tappavat Gabrielan, mutta Logan, Xavier ja Laura pääsevät täpärästi pakoon. Caliban joutuu kuitenkin vangiksi ja hänet pakotetaan auttamaan kolmikon olinpaikan jäljittämisessä. Logan ja Xavier saavat tietää Lauran olevan alun perin tohtori Zander Ricen johtaman projektin "X-23" koekappale, jolle aiottiin tehdä eutanasia projektin "X-24" valmistumisen jälkeen. Gabriela oli auttanut useat muut koekappaleet pakoon ennen kuin oli tehnyt saman myös Lauralle, joka oli luotu keinotekoisesti Loganin DNA:n avulla.


title: Logan (elokuva)

text: Oklahoma Cityssä Raatelijat löytävät kolmikon, mutta Xavier saa kohtauksen ja halvaannuttaa takaa-ajajat, jotka Logan tappaa. Kolmikko auttaa Munsonien perhettä, jotka vastapalveluksena tarjoavat näille lepopaikan ja ruokaa. Kun Logan ja Will Munson lähtevät korjaustöihin vedenhuoltolaitokselle, Xavier muistelee Westchesterissä tappaneensa kohtauksen kourissa lukuisia Ryhmä-X:n jäseniä ja lukuisia siviilejä Loganin näköisen miehen hyökätessä. Mies oli todellisuudessa Loganin murhanhimoinen klooni X-24, joka saapuu paikalle Ricen ja Raatelijoiden kanssa. X-24 murhaa Willin perheen ja haavoittaa kuolettavasti Xavieria. Caliban uhraa itsensä räjäyttämällä käsikranaateilla pakettiauton, jossa oli vankina. Perheensä kuolemasta katkeroitunut Will yrittää tappaa sekä X-24:n että Loganin, mutta kuoleekin itse nopeasti haavoihinsa.


title: Logan (elokuva)

text: Logan ja Laura hautaavat Xavierin ja saapuvat "Edeniin", jota vartioivat Rictor ja muut Transigenilta paenneet koekappaleet. Logan saa tietää näiden aikeista matkata Kanadan rajan yli ja jättää joukkion näiden aloitettua matkansa. Logan havaitsee kuitenkin lasten joutuvan Ricen ja Raatelijoiden armottoman takaa-ajon kohteeksi ja alkaa vihan siivittämänä saavuttaa takaa-ajajia. Logan injektoi itseensä kaiken mutanttilääkkeen joka palauttaa hänen paranemiskykynsä menneiden vuosien tasolle ja pian Wolverine kiitää tuulen nopeudella kohti Raatelijoita. Taidot ovat tallella, eikä kyborgisotilaista ole Wolverinelle pienintäkään vastusta, vaan lähes kaikki kymmenet raatelijat kuolevat pian. Taistelun aikana Rice paljastaa isänsä olleen yksi Ase X -ohjelman tiedemiehistä, jotka Logan oli vuosia sitten tappanut, ja kuinka Transigen tappoi mutantit muuntelemalla ruokia ja juomia. Raivostunut Logan tappaa Ricen ennen kuin Pierce vapauttaa X-24:n. Lapset tappavat sekä Piercen että loput Raatelijat.


title: Logan (elokuva)

text:
Logan ja Laura kohtaavat taistelussa X-24:n, joka lävistää Loganin terävään oksaan. Lopulta Laura ampuu X-24:n adamantium-luodilla. Ennen kuolemaansa Logan neuvoo Lauraa olemaan koskaan ryhtymättä aseeksi, joksi Transigen hänet loi. Lapset hautaavat Loganin, mutta ennen lähtöään rajan yli Laura kääntää haudan ristin vinoon, muodostaen siitä X-kirjaimen.
Marraskuussa 2013 20th Century Fox oli aloittanut neuvottelut kolmannesta Wolverineen pohjautuvasta elokuvasta. James Mangold neuvotteli elokuvan käsikirjoittamisesta ja Lauren Shuler Donner palasi tuottajaksi. Mangold kertoi tuolloin elokuvan perustuvan muihin sarjakuvista tuttuihin Wolverine-tarinoihin, ja että se toteutettaisiin "n" jälkeen. Hugh Jackmanin ilmoitettiin palaavan Wolverinen rooliin ja David James Kelly palkattiin käsikirjoittajaksi.


title: Logan (elokuva)

text: Helmikuussa 2015 Patrick Stewart vahvisti olevansa mukana elokuvassa. Helmikuussa 2015 Jackman sanoi haluavansa näytellä Wolverinea kuolemaansa asti, mutta 28. maaliskuuta 2015 Jackman julkaisi Instagramissa viestin: ”Wolverine… One Last Time.” Jackman vihjaili elokuvan olevan sovitus tarinasta "Old Man Logan", minkä myös sarjakuvan kirjoittaja Mark Millar vahvisti. Elokuussa 2015 Stewart paljasti, että hänellä on elokuvassa merkittävä rooli. Tammikuussa 2016 Jackman vahvisti käsikirjoituksen olevan melkein valmis, mutta ei tiennyt milloin kuvaukset alkaisivat. Helmikuussa 2016 Liev Schreiber, joka näytteli Victor Creedia / Sapelihammasta elokuvassa "", kertoi neuvotelleensa rooliin palaamisesta. Huhtikuussa 2016 Boyd Holbrook valittiin näyttelemään Wolverinen kanssa vastakkain päätyvän suuryrityksen kovaotteista turvallisuuspäällikköä, kun taas Richard E. Grant valittiin näyttelemään hullua tiedemiestä. Saman kuukauden aikana Simon Kinberg ilmoitti elokuvan sijoittuvan tulevaisuuteen. Kuukauden lopulla Stephen Merchant valittiin tuolloin vielä tuntemattomaan rooliin. Toukokuussa 2016 Eriq La Salle ja Elise Neal valittiin niin ikään tuntemattomiin rooleihin.


title: Logan (elokuva)

text: Kinberg sanoi elokuvan "sijoittuvan tulevaisuuteen, ja kuten te ja muut olette raportoineet, se on R-ikärajoitettu elokuva. Se on väkivaltainen, tavallaan kuin lännenelokuva. Se on vain siisti, erilainen elokuva."


title: Logan (elokuva)

text: Maaliskuussa 2015 Mangold ennakoi, että kuvaukset alkaisivat "ensi vuoden alussa". 9. toukokuuta 2016 Kinberg ilmoitti kuvausten alkaneen. Lisäksi toukokuussa Elizabeth Rodriguez oli neuvotteluissa näyttelijäkaartiin liittymisestä. Elokuun 2016 lopulla kuvaukset päättyivät. 31. joulukuuta 2016 Mangold julkisti Twitter-tilillään, että elokuvien "Wolverine" ja "" säveltäjä Marco Beltrami säveltäisi myös "Loganin", joka olisi näin kolmas Mangoldin ja Beltramin yhteistyö. Aiemmin elokuvan säveltäjäksi oli raportoitu Cliff Martinez.


title: Logan (elokuva)

text: Lokakuussa 2016 Jackman julkisti elokuvan virallisen nimen olevan "Logan". Elokuva sai ensi-iltansa 3. maaliskuuta 2017.


title: Kirkkaus

text: Kirkkaus tarkoittaa esimerkiksi seuraavia:


title: Jouko Lindstedt

text: Jouko Sakari Lindstedt (s. 1955) on suomalainen kielentutkija. Hän on ollut Helsingin yliopiston slaavilaisen filologian professori vuodesta 1986. Hänen tutkimuskohteitaan ovat olleet bulgarian kieli ja slaavilaisten kielten varhaishistoria.


title: Jouko Lindstedt

text: Lindstedt kuuluu aktiivisiin esperanton harrastajiin.


title: Eliittikisat 2017

text: Eliittikisat järjestettiin vuonna 2017 viidellä paikkakunnalla: Lahdessa, Kuortaneella, Joensuussa, Lapinlahdella ja Lappeenrannassa.


title: Eliittikisat 2017

text: Lahden eliittikisat järjestettiin 9. kesäkuuta 2017.


title: Eliittikisat 2017

text:
Miehet
Naiset


title: Eliittikisat 2017

text: Kuortaneen eliittikisat järjestettiin 17. kesäkuuta 2017.


title: Eliittikisat 2017

text: Joensuun eliittikisat järjestettiin 12. heinäkuuta 2017.


title: Eliittikisat 2017

text: Lapinlahden eliittikisat järjestettiin 16. heinäkuuta 2017.


title: Eliittikisat 2017

text: Lappeenrannan eliittikisat järjestettiin 26. elokuuta 2017.


title: Iiro irti

text: Iiro irti vuosina 2010–2011 Yle Teema-kanavalla esitetty televisio-ohjelma, jonka pääosassa on Iiro Rantala. Ohjelmassa Rantala matkaa keikkabussillaan ympäri Suomea soittamassa eri artistien keikoilla.


title: Matti Linko

text: Matti Arto Edvard Linko (s. 30. toukokuuta 1932 Helsinki) on suomalainen biotekniikan tutkija. Hän valmistui diplomi-insinööriksi 1956 ja väitteli tekniikan tohtoriksi 1962. Hän on ollut Teknillisen korkeakoulun elintarviketeknologian professori 1968–1974, Valtion teknillisen tutkimuskeskuksen tekniikan tutkimusprofessori 1974–1984 ja biotekniikan laboratorion johtaja (professori) vuodesta 1984. Hänen tutkimuskohteinaan ovat olleet panimo- ja kasvibiotekniikka.


title: Matti Linko

text: Lingon veli on professori Pekka Linko.


title: HK 32 Liptovský Mikuláš

text: HK 32 Liptovský Mikuláš on slovakialainen jääkiekkoseura Liptovský Mikulášin kaupungista. Se pelaa maansa pääsarjatasolla Extraligassa. Seura on perustettu vuonna 1932.


title: Esko Linnakangas

text: Esko Linnakangas (s. 15. kesäkuuta 1947 Helsinki) on suomalainen oikeustieteilijä. Hän on oikeustieteiden tohtori ja ekonomi.


title: Esko Linnakangas

text: Ennen yliopistouraa Linnakangas työskenteli vuosina 1970–1972 Hämeen lääninhallituksessa ja 1972–1983 korkeimmassa hallinto-oikeudessa.


title: Esko Linnakangas

text: Linnakangas oli Lapin yliopiston julkisen talouden professorina 1984-2007. Lapin yliopiston vararehtorina hän oli 1986–1989 ja 1993–1997. Oikeustieteiden tiedekunnan varadekaanin tehtäviä hän hoiti 2000–2004 ja dekaanina hän oli 2006-2007. Helsingin yliopiston finanssioikeuden professorina hän oli vuosina 2007-2015. Vuonna 2015 hän siirtyi eläkkeelle. Hän on kirjoittanut yksin ja muiden kanssa teoksia ja artikkeleita tuloverotuksesta ja arvonlisäverotuksesta sekä autoverotuksesta ja muista erityisistä kulutusveroista.


title: JC-virus

text: JC-virus eli John Cunningham -virus on ihmistä tietyissä olosuhteissa infektoiva polyomavirus. Väestöstä noin puolet kantaa virusta. Virus ei kuitenkaan vaikuta perusterveeseen ihmiseen mitenkään.


title: JC-virus

text: Virusta löytyy huomattavia määriä jätevedestä, mikä on saanut jotkin tutkijat epäilemään, että tyypillinen infektoija on saastunut vesi.


title: Cannobio

text:
Cannobio on kunta Pohjois-Italiassa Verbano-Cusio-Ossolan maakunnassa Piemonten alueella.
Cannobion naapurikunnat ovat Cannero Riviera, Cavaglio-Spoccia, Falmenta, Luino, Maccagno con Pino e Veddasca, Trarego Viggiona ja Tronzano Lago Maggiore sekä Sveitsin Ticinossa Brissago ja Centovalli.


title: Villadossola

text: Villadossola on kunta Pohjois-Italiassa Verbano-Cusio-Ossolan maakunnassa Piemonten alueella. Villadossolan naapurikunnat ovat Beura-Cardezza, Borgomezzavalle, Domodossola, Montescheno ja Pallanzeno.


title: Martin Špaňhel

text: Martin Špaňhel (s. 1. heinäkuuta 1977 Zlín, Tšekkoslovakia) on tšekkiläinen entinen jääkiekkoilija ja maailmanmestari, pelipaikaltaan vasen laitahyökkääjä. Hän pelasi urallaan kymmenen NHL-ottelua Columbus Blue Jacketsissa. Suurimman osan urastaan Špaňhel vietti kuitenkin kotimaassaan. Hän pelasi urallaan myös Suomessa, Norjassa ja Tanskassa. Špaňhel kuului myös Tšekin vuoden 2000 maailmanmestarijoukkueeseen. Isokokoinen Španhel oli melko fyysinen pelaaja, joka viihtyi myös kulmissa.


title: Martin Špaňhel

text: Špaňhel on HC Zlínin kasvatti. Hän debytoi seuran Extraliga-joukkueessa vain 17-vuotiaana kaudella 1994–1995, jolloin Špaňhel pelasi siellä yhden runkosarjaottelun. Philadelphia Flyers varasi hänet kuudennella kierroksella 152. pelaajana . Samana kesänä Špaňhelin varasi myös WHL-joukkue Lethbridge Hurricanes kymmenentenä pelaajana . Seura kuitenkin kauppasi hänet Moose Jaw Warriorsiin, jossa Špaňhel pelasi kauden 1995–1996. Marraskuussa 1995 Flyers kauppasi Špaňhelin pelaajaoikeudet sekä kesän ensimmäisen ja neljännen kierroksen varausvuoron Buffalo Sabresiin vaihdossa Pat Fallooniin. Jo samana päivänä hänet kaupattiin edelleen San Jose Sharksiin, jonne siirtyivät myös Václav Varaďa sekä kesän 1996 ensimmäisen ja neljännen kierroksen varausvuorot. Vaihdossa Sabresiin siirtyi Doug Bodger.


title: Martin Špaňhel

text: Špaňhel ei tehnyt missään vaiheessa sopimusta San Jose Sharksin kanssa, vaan hän palasi yhden WHL:ssä vietetyn vuoden jälkeen kasvattajaseuraansa HC Zlíniin kaudeksi 1996–1997, joka toi Špaňhelille 22 runkosarjaottelussa tehot 3+6=9. Kaudeksi 1998–1999 hän vaihtoi HC Plzeňiin, jonka sisäisen maalipörssin kolmannen sijan Špaňhel jakoi 12 osumallaan Pavel Geffertin ja Josef Řezníčekin kanssa. Hän jakoi myös joukkueen sisäisen tehotilaston voiton Řezníčekin ja Martin Čechin kanssa lukemalla +10. Pudotuspeleissä Špaňhel voitti Plzeňin sisäisen tehotilaston kerättyään viidessä puolivälieräottelussa lukeman +2. Kaudella 1999–2000 hän oli joukkueen toiseksi paras pistemies Pavel Vostřákin jälkeen tehoilla 21+27=48. Špaňhel voitti kauden päätteeksi Extraliga-pronssia.


title: Martin Špaňhel

text: Toukokuussa 2000 Špaňhel teki vapaana agenttina tulokassopimuksen NHL:n laajennusjoukkue Columbus Blue Jacketsin kanssa. Hän pelasi kauden 2000–2001 suurimmaksi osaksi AHL-joukkue Syracuse Crunchissa, jossa Špaňhelin tulokaskausi toi 67 runkosarja- ja kahdessa playoff-ottelussa tehot 11+13=24. Loppukaudella hän nousi Blue Jacketsin NHL-vahvuuteen ja pelasi kuusi runkosarjaottelua tehden yhden maalin. Špaňhel teki NHL-debyyttinsä 16. maaliskuuta 2001 vieraissa Atlanta Thrashersia vastaan, jolloin hän sai jääaikaa 10.57 minuuttia. NHL-uransa avausmaalin Špaňhel teki seuraavassa ottelussa 17. maaliskuuta 2001 New York Islandersia vastaan. Myös kauden 2001–2002 hän pelasi enimmäkseen Crunchissa. Špaňhel pelasi kauden aikana neljä NHL-ottelua tehden yhden maalin.


title: Martin Špaňhel

text: Kaudeksi 2002–2003 Blue Jackets lainasi Špaňhelin kotimaahansa HC Sparta Prahan riveihin. Hän edusti joukkuetta kauden aikana myös Spengler Cupissa. Špaňhel ei kuitenkaan vastannut häneen kohdistuneisiin odotuksiin ja Špaňhel teki Extraligan runkosarjassa vain kymmenen tehopistettä. Hän kärsi kauden aikana myös loukkaantumisista. Špaňhel voitti kauden päätteeksi pronssia. Elokuussa 2003 hän siirtyi try-outille SM-liigajoukkue Helsingin IFK:hon. Špaňhel sai vain viisi päivää myöhemmin kauden 2003–2004 kattavan sopimuksen joukkueeseen. Hän osoittautui kuitenkin pettymykseksi ja teki 36 runkosarjaottelussa tehot 2+11=13, kunnes HIFK purki Špaňhelin sopimuksen tammikuussa 2004. Hän palasi samalla loppukaudeksi kotimaahansa HC Plzeňin riveihin.


title: Martin Špaňhel

text: Alkukauden 2004–2005 Špaňhel oli ilman sopimusta, kunnes hän siirtyi joulukuussa 2004 Norjan UPC-ligaenin Lillehammer IK:hon. Kaudeksi 2005–2006 Špaňhel palasi Sparta Prahaan, jossa hän voitti kauden päätteeksi Tšekin-mestaruuden. Špaňhel edusti joukkuetta kauden aikana myös Spengler Cupissa. Kolme seuraavaa kautta hän vietti Tanskan AL-Bank Ligaenin Frederikshavn White Hawksissa. Špaňhel oli kaudella 2006–2007 joukkueen kolmanneksi paras pistemies tehoilla 10+17=27. Kauden 2007–2008 päätteeksi hän voitti hopeaa. Špaňhelin pelaajaura loppui toistaiseksi kevääseen 2009. Joulukuussa 2011 hän palasi kaukaloihin ja siirtyi ECHL-joukkue Cincinnati Cyclonesiin. Špaňhel pelasi vain kaksi ottelua, kunnes hänen sopimuksensa purettiin tammikuussa 2012, jolloin Špaňhel päätti lopullisesti lopettaa pelaajauransa.


title: Martin Špaňhel

text: Špaňhel edusti Tšekkiä MM-kilpailuissa vuonna 2000, jolloin hän voitti maailmanmestaruuden. Yhteensä Špaňhel pelasi 26 A-maaottelua. Hän pelasi myös alle 20-vuotiaiden MM-kilpailuissa vuonna 1997 sekä alle 18-vuotiaiden EM-kilpailuissa vuonna 1995.


title: Blanco

text: Blanco voi tarkoittaa seuraavia:


title: Nir Barkat

text: Nir Barkat (s. 1959 Jerusalem, Israel) on israelilainen liikemies ja poliitikko. Hänet valittiin Jerusalemin pormestariksi vuonna 2008 ja jatkokaudelle vuonna 2013. Sekulaarinen Barkat seurasi virassa ääriortodoksista Uri Lupolianskia.


title: Nir Barkat

text: Barkat on entinen laskuvarjojääkäri. Hän opiskeli tietojenkäsittelytiedettä sekä liikkeenjohtoa ja perusti ohjelmistoyhtiön BRM Group.


title: Nir Barkat

text: Barkat pyrki Jerusalemin pormestariksi jo vuoden 2003 vaalissa, jonka Lupolianski voitti. Vuodesta 2003 lähtien hän oli oppositiojohtajana kaupunginvaltuustossa, kunnes hän vuonna 2008 voitti pormestarinvaalissa ääriortodoksisen ehdokkaan Meir Porushin, ja vuonna 2013 hänet valittiin virkaan uudelleen.


title: Nir Barkat

text: Helmikuussa 2015 Barkat otti kiinni palestiinalaisen hyökkääjän, joka oli puukottanut israelilaista miestä. Lokakuussa 2015 hän neuvoi kaupungin asukkaita kantamaan asetta terrori-iskujen varalta.


title: Nir Barkat

text: Vuoden 2015 lopulla Barkat ilmoitti liittyvänsä Likud-puolueeseen. Hän on tukenut puolueen puheenjohtajaa Benjamin Netanjahua useissa valtiollisissa vaaleissa.


title: Nir Barkat

text: Barkat vastustaa Jerusalemin jakamista arabi- ja juutalaisväestön kesken.


title: Make Lievonen

text: Markku ”Make” Lievonen (16. helmikuuta 1947 Lahti – 14. joulukuuta 2016 Helsinki) oli suomalainen muusikko ja säveltäjä, joka tuli tunnetuksi 1960- ja 1970-luvulla basistina monista jazz- ja progressiivisen rockin kokoonpanoista. Hän teki hyvät arvostelut saaneen sooloalbumin "Make Lievonen" (1977), jolta paljon radiosoittoa sai instrumentaalikappale ”Rain Dance”.


title: Make Lievonen

text: Lahdessa varttuneen Make Lievosen isä oli harmonikansoiton opettaja ja harmonikkojen korjaaja Aarre ”Aki” Lievonen ja kummisetä soittimen legenda Vili Vesterinen. Hanureiden lisäksi kotona oli myös piano, jota tapailemalla ja kidekoneella Voice of Americaa kuunnellen poika alkoi kiinnostua jazzista. Koulunkäynnin ja Lahden musiikkiopiston piano-opintojen ohella Make Lievonen alkoi keikkailla kontrabassonsa kanssa eri yhtyeissä.


title: Make Lievonen

text: 1960-luvun puolivälissä Lievonen vietti puolisen vuotta Olavi Virran kiertueyhtyeessä eri puolilla Suomea, sitten ravintolamuusikkona Suomen ja Saksan välisellä laivalla kunnes pääsi opiskelemaan Sibelius-Akatemiaan. Kontrabasso-opintojen ohella Lievonen hankki Fender Jazz -bassokitaran ja perusti ensimmäisen oman yhtyeensä Make Lievonen Quintet. Siinä soittivat Olli Ahvenlahti (piano), Hasse Walli (kitara), Pekka Untovuori (saksofonit) ja Reino Laine (rummut), ja kaikki sävellykset olivat basisti Lievosen. Sitä seurasivat Edward Vesalan Karelia ja siviilipalvelusvuoden jälkeen Dave Lindholmin Pen Lee & Co.


title: Make Lievonen

text: Vuonna 1977 Lievonen pääsi tekemään ainoaksi jäänyttä sooloalbumiaan Love Recordsin upouudessa studiossa, elokuvaäänitöistä musiikin pariin siirtyneen Paul Jyrälän ja Suomen huippumuusikoiden kanssa. Sen avausraita ”Rain Dance” nousi Yleisradiossa paljon soitetuksi radiohitiksi, vaikka Lievonen olisi halunnut jättää kappaleen pois albumilta.


title: Antiikkieno

text: Antiikkieno on vuosina 2007–2008 Yle TV2-kanavalla esitetty suomalainen komedisarja, jonka on käsikirjoittanut Anna-Maija Valonen ja ohjannut Jussi Niilekselä.


title: Projekti 4.1

text: Projekti 4.1 oli Yhdysvalloissa tehty lääketieteellinen tutkimus Marshallinsaarten asukkaille, jotka kokeessa altistettiin radioaktiiviselle laskeumalle 1. maaliskuuta 1954 alkaen. Kyse oli Castle Bravo -nimisestä ydinkokeesta Bikinin atollille. Sillä oli odottamattoman suuri vaikutus. Viranomaiset ja valtavirran historialliset lähteet osoittavat, että tutkimus tehtiin kuusi päivää Bravo-kokeen jälkeen joko 6. maaliskuuta tai 7. maaliskuuta 1954.


title: Brittiläinen Länsi-Afrikka

text: Brittiläinen Länsi-Afrikka tarkoittaa Britannian siirtomaita Länsi-Afrikassa siirtomaavallan aikana, joko yleisessä maantieteellisessä merkityksessä tai tarkemmin niitä maita, jotka käsittivät virallisen koloniaalisen siirtomaavaltiokokonaisuuden. Yhdistynyt kuningaskunta hallitsi eri osia näistä alueista tai kokonaan 1780-luvulta aina 1960-luvulle asti, jolloin ne itsenäistyivät ja jolloin Gambia, Sierra Leone, Ghana sekä Nigeria tulivat omiksi itsenäisiksi valtioiksi.


title: Brittiläinen Länsi-Afrikka

text: Brittiläinen Länsi-Afrikka oli olemassa kahden aikakauden aikana. Ensimmäinen aikakausi alkoi 17. lokakuuta 1821 ja päättyi Brittiläisen Länsi-Afrikan hajottamiseen 13. tammikuuta 1850. Toinen aikakausi alkoi 19. helmikuuta 1866 ja päättyi lopullisesti Brittiläisen Länsi-Afrikan tullessa puretuksi 24. marraskuuta 1888 hallinnollisena kokonaisuutena senaikaisen "governor-in-chiefin" (verrattavissa arvoltaan kenraalikuvernööriin) alaisuudessa, joka toimi Brittiläisen Länsi-Afrikan pääkaupungissa Freetownissa, Sierra Leonen kruununsiirtomaassa.


title: Brittiläinen Länsi-Afrikka

text: Muut siirtomaat, jotka olivat saman toimivallan alla olivat Gambia, Kultarannikko (nykyinen Ghana) sekä Nigeria eteläistä Nigeriaa lukuun ottamatta.


title: Brittiläinen Länsi-Afrikka

text: Brittiläisen Länsi-Afrikan lopullisen purkamisen jälkeenkin Brittiläisen Länsi-Afrikan punta oli käytössä koko alueella vuosien 1907 ja 1962 välillä.


title: Brittiläinen Länsi-Afrikka

text: Vuonna 1954 Kultarannikko sai luvan itsehallintoon Britannialta ja vuonna 1957 itsenäistyi Brittiläisen Länsi-Afrikan valtioista ensimmäisenä, nimellä Ghana. Nigeria itsenäistyi vuonna 1960. Sierra Leone oli jo itsehallinnollinen vuoteen 1958 mennessä ja itsenäistyi vuonna 1961. Gambia itsenäistyi Brittiläisen Länsi-Afrikan maista viimeisenä, vuonna 1965.


title: Yuja Wang

text: Yuja Wang (; s. 10. helmikuuta 1987 Peking) on kiinalainen pianisti. Hän oli jo 21-vuotispäiväänsä mennessä esiintynyt useiden merkittävien kansainvälisten orkestereiden kanssa muun muassa eri puolilla Yhdysvaltoja. Wangilla on levytyssopimus Deutsche Grammophonin kanssa ja hänen kalenteriinsa kuuluu toistasataa konserttia vuosittain. Wang tunnetaan kyvystään korvata suuria virtuooseja, jotka peruuttavat esiintymisensä lyhyellä varoitusajalla; hän on toiminut korvaajana muun muassa Radu Lupulle, Martha Argerichille ja Murray Perahialle. Wangin laajaan ohjelmistoon on kuulunut muun muassa Mozartin, Beethovenin, Mendelssohnin, Chopinin, Skrjabinin, Rahmaninovin ja Prokofjevin tuotantoa.


title: Yuja Wang

text: Wang aloitti pianonsoiton opiskelun 6-vuotiaana. Sittemmin hän opiskeli Pekingin keskuskonservatoriossa ja muutettuaan Calgaryyn (2001) Mount Royal College Conservatoryssa. Hän suoritti opintoja myös Yhdysvalloissa Curtis Institutessa opettajanaan Gary Graffman. Wang on voittanut useita palkintoja, kuten Gilmore Young Artist Awardin. Anaïs ja Olivier Spiro ohjasivat vuonna 2014 henkilökuvan "" (), jossa Wang esittelee itsensä.


title: Tiedustelu

text: Tiedustelu voi tarkoittaa ainakin seuraavia:


title: Kaavoitus

text: Kaavoitus on alueiden käytön ja rakentamisen sääntelyä, jolla päätetään eri toimintojen, kuten asumisen ja työpaikkojen, sijoittuminen kaupungin alueelle. Kaavoitus on osa maankäytön suunnittelua.


title: Kaavoitus

text: Suomessa kaavoitus jakaantuu eri kaavatasoihin, joita ovat maakuntakaava, yleiskaava ja asemakaava. Yksityiskohtaisin kaavoista on asemakaava, ja se on alisteinen yleiskaavalle. Yleiskaavaa ohjaa maakuntakaava.


title: Kaavoitus

text: Nordean pääekonomisti Aki Kangasharjun mukaan tonttien parempi saatavuus rakentamiseen olisi ratkaiseva keino asumiskulujen alentamiseen. Suomessa on hänen mukaansa euromaiden ja Pohjoismaiden korkeimmat asumiskulut.


title: Junsen

text: Junsen () oli keisarillisen Japanin laivaston kaksoisrunkoinen risteilijäsukellusveneluokka. Luokka koostui neljästä toisistaan poikkeavasta alaluokasta.


title: Junsen

text: Risteilijätehtäviin eli kaukotiedusteluun ja kauppamerenkulunhäirintään suunniteltujen sukellusveneiden suunnitelmat perustuivat Saksan keisarillisen laivaston sukellusveneestä "U-142" saatuihin kokemuksiin. Japani sai Saksasta kuusi sukellusvenettä sotakorvauksina, joista he kopioivat "U-125":n I-21-luokan miinasukellusveneiksi.


title: Junsen

text:
Neljä venettä valmistettiin vuosina 1923-1929.
Alus tyyppi vastasi J1-tyypin aluksia, mutta siihen oli lisätty tiedustelulentokone ja poistettu toinen ilmatorjuntatykeistä.


title: Junsen

text: Alus tyyppiin oli lisätty katapultti tiedustelulentokoneen lentoon saattamiseksi.


title: Junsen

text: Alustyyppi oli yhdistelma J2- ja K5-tyyppine aluksista.


title: Photokina

text: Photokina on maailman suurin valokuvausalan messutapahtuma. Tapahtuma pidetään joka toinen vuosi Saksan Kölnissä. Vuonna 2016 Photokinassa vieraili 191 000 kävijää. Vuodesta 1950 järjestetyn tapahtuman vakiintunut slogan oli "World of imaging", kunnes syyskuussa 2016 pidetyssä Photokinassa lanseerattiin uusi slogan "Imaging unlimited", joka kuvaa tapahtuman pyrkimystä laajentua klassisesta valokuvauksesta kuvatekniikan uusille aloille.


title: Triatsoli

text: Triatsoli voi tarkoittaa:


Luettelo suomennetuista science fiction-, fantasia- ja kauhunovelleista on jaettu neljäksi kokonaisuudeksi:


title: 1,2,4-triatsoli

text: 1,2,4-triatsoli eli pyrrodiatsoli (CHN) on heterosyklinen ja aromaattinen orgaaninen yhdiste. Yhdistettä voidaan käyttää orgaanisen kemian synteeseissä. 1,2,4-triatsoli on 1,2,3-triatsolin isomeeri.


title: 1,2,4-triatsoli

text: 1,2,4-triatsoli on huoneenlämpötilassa väritöntä neulamaisesti kiteistä ainetta. Yhdisteellä on kaksi tautomerista muotoa: 1H-1,2,4-triatsoli ja 4H-1,2,4-triatsoli, joista 1H-1,2,4-triatsoli on suositumpi. 1,2,4-triatsoli liukenee erittäin hyvin veteen ja etanoliin. Yhdiste on emäs ja sen pK-arvo on 10,3. Elektrofiilien kanssa 1,2,4-triatsoli reagoi nukleofiilisella aromaattisella substituutioilla, joko 3- tai 5-asemaan. Yhdisteen typpiatomit voivat alkyloitua ja tyypillisimmin alkyloituvat 1- tai 2-asemassa sijatsevat typpiatomit.


title: 1,2,4-triatsoli

text: 1,2,4-triatsolia valmistetaan hydratsiinin ja muurahaishapon välisellä kondensaatioreaktiolla. Ensimmäiseksi muodostuu 4-amino-1,2,4-triatsoli, joka pelkistetään 1,2,4-triatsoliksi. Toinen tapa on tiosemikarbatsidin ja muurahaishapon välinen kondensaatioreaktio.


title: 1,2,4-triatsoli

text: 1,2,4-triatsolia käytetään orgaanisen kemian synteeseissä. Siitä valmistetaan muun muassa sienilääkkeitä kuten flukonatsolia.


title: I-5 (1931)

text: I-5 oli keisarillisen Japanin laivaston vuonna 1932 valmistunut Junsen-tyyppinen sukellusvene.


title: I-5 (1931)

text: Alus tilattiin Kawasakin Koben telakalta osana vuoden 1927 hankintoja. Sen köli laskettiin 30. lokakuuta 1929 ja alus laskettiin vesille 19. kesäkuuta 1931. Alus otettiin palvelukseen 31. heinäkuuta 1932.


title: I-5 (1931)

text: Alus upotettiin 19. heinäkuuta 1944 lähellä Saipania ja se julistettiin samana päivänä kadonneeksi merellä. Alus poistettiin alusluettelosta 10. syyskuuta.


title: Luontopohjaiset ratkaisut

text: Luontopohjaiset ratkaisut (engl. "nature-based solutions") ovat yhteiskunnallisten ongelmien ratkaisuja, jotka tukeutuvat luontoon tai inspiroituvat siitä. Ne tähtäävät kestäviin kokonaisratkaisuihin ja tulevaisuuden hyötyihin, sekä tuottavat samanaikaisesti ekologista, sosiaalista ja taloudellista hyötyä.


title: Luontopohjaiset ratkaisut

text: Luonnon prosesseihin tukeutuvat eli ekosysteemipalveluja hyödyntävät ratkaisut voidaan jakaa kolmeen luokkaan: olemassa olevien ekosysteemien toiminnan ylläpito, olemassa olevien ekosysteemien muokkaus ja kunnostus niistä saatavien hyötyjen lisäämiseksi, ja uusien ekosysteemien luominen. Ekosysteemien toiminnan ylläpitoon perustuva luontopohjainen ratkaisu on esimerkiksi merialueiden suojelualueet, jotka biodiversiteetin suojelun ohessa edistävät kalastuselinkeinolle tärkeiden lajien elinvoimaisuutta. Ekosysteemien muokkausta niistä saatavien hyötyjen lisäämiseksi on esimerkiksi jatkuvan kasvatuksen menetelmä metsänhoidossa. Kokonaan uusia ihmisen luomia ekosysteemejä ovat esimerkiksi viherkatot. Luonnosta inspiroituvat ratkaisut (biomimiikka, engl. "biomimicry") puolestaan voivat matkia luonnonmateriaalien, -rakenteiden tai -prosessien ominaisuuksia. Esimerkkejä näistä ovat puun jousto-ominaisuuksien matkiminen materiaalien valmistuksessa, muurahaispesän lämpödynamiikan matkiminen rakennusten ilmanvaihtoa suunniteltaessa ja kiertotalous.


title: Luontopohjaiset ratkaisut

text: Luontopohjaisten ratkaisujen käsite nousi tieteelliseen kirjallisuuteen ensimmäisen kerran 2000-luvun alussa. Silloin keskusteltiin ratkaisuista maatalouden ongelmiin – esimerkiksi luontopohjaisesta tuholaisten torjunnasta ja kasvipeitteisten suojavyöhykkeiden käyttämisestä veden pintavalunnan hallintaan pelloilla. Samoihin aikoihin luontopohjaisten ratkaisujen konsepti alkoi esiintyä myös yleisemmin keskusteluissa maankäytön suunnittelusta.


title: Luontopohjaiset ratkaisut

text: Pian 2000-luvun alun jälkeen termi alkoi esiintyä myös teollista muotoilua käsittelevässä kirjallisuudessa. Sama konsepti oli kuitenkin ollut esillä alalla jo edellisen vuosikymmenen loppupuolella biomimiikkaa hyödynnettäessä.


title: Luontopohjaiset ratkaisut

text: Vuoden 2009 jälkeen termi on otettu laajemmin käyttöön ilmastonmuutokseen sopeutumista käsittelevässä kirjallisuudessa.


title: Luontopohjaiset ratkaisut

text: Luontopohjaisten ratkaisujen konseptin käyttöönottoa ovat viime vuosina erityisesti edistäneet Kansainvälinen luonnonsuojeluliitto (IUCN) ja Euroopan komissio. Eri tutkimusyhteisöt ovat myös olleet aktiivisia termin avaamisessa, esimerkiksi eurooppalainen biodivesiteettitutkimuksen verkosto ALTER-Net.


I María Farantoúri tragoudá Míki Theodoráki () on kreikkalaislaulaja María Farantoúrin konserttitallenne vuodelta 2004. Albumilla Farantoúri laulaa säveltäjä Míkis Theodorákisin lauluja. Kappaleet 10, 11 sekä 11 ovat Odysséas Elýtisin samannimiseen kokoelmaan perustuvasta "Áxion estí" -laulusarjasta.


title: I-6 (1934)

text: I-6 oli keisarillisen Japanin laivaston vuonna 1935 valmistunut Junsen-tyyppinen sukellusvene.


title: I-6 (1934)

text: Alus tilattiin Kawasakin Koben telakalta osana vuoden 1931 hankintoja. Sen köli laskettiin 14. lokakuuta 1932 ja alus laskettiin vesille 31. maaliskuuta 1934. Alus otettiin palvelukseen 15. toukokuuta 1935.


title: I-6 (1934)

text: Alus katosi 30. kesäkuuta 1944 lähellä Saipania ja se poistettiin alusluettelosta 10. syyskuuta.


title: Tou fengarioú ta páthi

text: Tou fengarioú ta páthi () on kreikkalaislaulaja María Farantoúrin konserttitallenne vuodelta 2002. Albumilla Farantoúri laulaa espanjalaisrunoilija Federico Garcia Lorcan runoihin sävellettyjä lauluja kreikaksi sekä espanjaksi.


title: Tou fengarioú ta páthi

text: Albumi on jaettu kolmeen osaan. Ensimmäinen osa "Matoménos gámos" (Ματωμένος γάμος) on kreikaksi, ja sen on säveltänyt Mános Chatzidákis. Toinen osa, "Canciones Populares" puolestaan on Lorcan runoja alkuperäiskielellä. Kaikki laulut sävellyksineen ovat espanjalaisia. Kolmannen osan on säveltänyt Míkis Theodorákis Lorcan kokoelmaan "Romanceros Gitanos".


title: I-1-luokka

text: I-1-luokka () tai tyypin J1 sukellusvene () oli Keisarillisen Japanin laivaston neljän aluksen muodostama sukellusveneluokka.


title: Oi megalýteres epitychíes tis

text: Oi megalýteres epitychíes tis () on kreikkalaislaulaja María Farantoúrin kokoelma-albumi vuodelta 2002.


title: Fine Brothers

text: Fine Brothers on YouTube-kanava, johon sisältyy pääasiassa reaktiovideoita. He saavuttivat 14 miljoonan tilaajan rajapyykin kesän 2016 aikana. Kanavan suosituimpiin videoihin kuuluu Kids React to Harlem Shake, jossa lapset reagoivat Harlem Shake -internet-meemiin. Kids Reactin, josta kanava sai AOL Best Viral Video -palkinnon vuoden 2012 Daytime Emmy -gaalassa, lisäksi Fine Brothersin sarjoihin kuuluvat muun muassa Elders React, Teens React ja Adults React.


title: Antti Saarela

text: Antti Akseli Saarela (6. heinäkuuta 1899 Tampere – 4. maaliskuuta 1981 Tampere) oli tamperelainen taidemaalari, joka teki pääasiassa henkilö- ja maisemamaalauksia.


title: Antti Saarela

text: Saarelan vanhemmat olivat työnjohtaja Kustaa Saarela ja Liisa Sofia Saarela omaa sukua Pyhtilä. Hän kävi neljä luokkaa Tampereen suomalaista lyseota ja opiskeli taidetta 1919–1923 Suomen Taideyhdistyksen piirustuskoulussa, jossa hänelle myönnettiin oppilaspalkinto. Ulkomaisia vaikutteita Saarela hankki opintomatkallaan Ranskaan ja Italiaan 1924 sekä Ranskaan 1929. Ulkomaisiin taideopintoihin hän osallistui Italian Roomassa pidetyllä freskomaalauskurssilla 1957-1958.


title: Antti Saarela

text: Teoksiaan Saarela sai ensi kerran taidenäyttelyyn Helsingissä 1921 ja osallistui sittemmin suomalaisiin yhteisnäyttelyihin eli Suomen Taiteilijaseuran näyttelyyn vuosina 1921, 1922, 1923, 1934 ja 1939. Yksityisnäyttelyitä hän piti Tampereella useita vuodesta 1923 lähtien sekä Helsingissä 1938 ja 1953 sekä yksityisnäyttelyn Jyväskylässä, Jämsässä, Kotkassa, Mäntässä, Nokialla, Porissa ja Valkeakoskella. Ulkomailla Saarelan teoksia oli esillä Portugalissa Póvoa de Varzim -nimisessä kaupungissa vuonna 1955.


title: Antti Saarela

text: Saarelan teoksia on hyväksytty monen yhteisön taidekokoelmaan. Tällaisia yhteisöjä ovat ainakin Kangasalan kunta, Nokian kaupunki, Porin kaupunki, Tampereen kaupunki, Kotkan kaupunginteatteri, Tampereen Teatteri, Emil Aaltosen säätiö ja Gösta Serlachiuksen taidesäätiö. Ulkomaiseen taidekokoelmaan hänen teoksiaan on päätynyt Póvoa de Varzimin kaupungissa Portugalissa.


title: Antti Saarela

text: Antti Saarela oli Tampereen Taiteilijaseuran ja Suomen Taidepiirtäjien Liiton jäsen. Tampereen kaupungin seinämaalauskilpailussa hän sai toisen palkinnon 1933 ja Kaupin parantolan seinämaalauskilpailussa hänen työnsä lunastettiin 1952. Saarelalle myönnettiin Ahlströmin apuraha 1938 ja hän sai valtion taiteilijaeläkkeen 1974.


title: Tupolev Tu-110

text: Tupolev Tu-110 (, ) oli neuvostoliittolainen suihkuturbiinikäyttöinen pitkän matkan matkustajalentokone. Tupolev Tu-104:n pohjalta kehitetty nelimoottorinen kone suunniteltiin erityisesti vientimarkkinolle. Se lensi ensilentonsa 11. maaliskuuta 1957. Konetyypin valmistus lopetettiin jo vuonna 1958, kun todettiin, ettei sille ollut kysyntää. Niitä ehdittiin valmistaa vain neljä kappaletta.


title: Tupolev Tu-110

text: Ensimmäinen neuvostoliittolainen suihkumatkustajakone, Tupolev Tu-104, otettiin käyttöön 15. syyskuuta 1956. Andrei Tupolev halusi kehittää koneesta nelimoottorisen version pitkille matkoille ja vientimarkkinoille. Hän asetti Dmitri Markovin johtamaan projektia. Uuden koneen mallinimeksi tuli Tu-110. Sen suunnittelu alkoi kesäkuussa 1955, ja Neuvostoliiton ministerineuvosto hyväksyi sen tuotannon aloittamisen 12. elokuuta 1956 julkaistulla direktiivillä 1511-846.


title: Tupolev Tu-110

text: Konetyypin voimanlähteeksi valittiin ensin Ljulka AL-5, jonka korvasi myöhemmin Ljulka AL-7P. Ajatuksena oli käyttää kahden tehokkaan moottorin sijasta neljää pienempitehoista, jotta koneen luotettavuus olisi parempi. Se oli tarpeellinen ominaisuus vientimarkkinoilla, sillä kaikissa ensimmäisissä länsimaisissa suihkukoneissa oli neljä moottoria. Muita muutoksia Tu-104:ään verrattuna olivat rungon pidennys 1,2 metrillä, uudelleen suunniteltu siipi, suuremmat laskusiivekkeet sekä koneen sisäiset muutokset, joiden ansiosta matkustamoon mahtui rinnan viisi istuinta, yksi enemmän kuin Tu-104:ssä. Näiden muutosten ansiosta Tu-110 pystyi kuljettamaan jopa 100 matkustajaa, ensimmäiset Tu-104:t taas vain 50.


title: Tupolev Tu-110

text: Koneen prototyyppi teki ensilentonsa 11. maaliskuuta 1957. Jo silloin tiedettiin, ettei konetyyppiä tultaisi ottamaan käyttöön. Tu-104:n käyttöönotto oli vaatinut suuria investointeja lentoasemiin ja suunnistuslaitteistoihin, eikä uutta tyyppiä haluttu käyttöön niin pian sen jälkeen. Tilauksia ulkomailta ei ollut tullut, ja kun Tu-104:n moottorien luotettavuus parani ja sen matkustajakapasiteetti kasvoi myöhemmissä versioissa sataan, ei uutta konetyyppiä tarvittu. Koelento-ohjelman jälkeen prototyyppi ja kolme muuta valmistettua konetta toimitettiin Kiovan siviili-ilmailutekniikan instituutille, joka käytti niitä lentävinä koealustoina esimerkiksi avioniikan, ohjusjärjestelmien ja ohjausjärjestelmien testaamiseen. Niitä käytettiin myös Tupolev Tu-124:ää varten kehitettävien Solovjov D-20P -puhallinturbiinien koeohjelmassa. Koneista yksi pysyi käytössä 1980-luvulle saakka. Kaikki neljä on sittemmin romutettu.


title: Yrjö Sallakoski

text: Kustaa Yrjö Wilhelm Sallakoski (ent. Stenberg; 27. elokuuta 1901 Tampere – 17. tammikuuta 1990) oli tamperelainen taidemaalari, joka toimi myös sanomalehtien piirtäjänä ja kuvittajana. Hänen erikoisalaansa olivat maisemamaalaukset.


title: Yrjö Sallakoski

text: Sallakosken vanhemmat olivat puuseppä Kustaa Sallakoski ja Emma Sallakoski omaa sukua Vuorinen. Yrjö Sallakoski kävi kansakoulun ja opiskeli Tampereen työväenopistossa. Taideopetusta hän sai 1919–1920 Suomen Taideyhdistyksen piirustuskoulussa ja Sergei Wlasoffin yksityisopetuksessa.


title: Yrjö Sallakoski

text: Sallakosken töitä oli ensi kertaa esillä taidenäyttelyssä 1921, jolloin Tampereella järjestettiin suomalaisten taiteilijoiden yhteisnäyttely. Kaiken kaikkiaan hän osallistui kotimaassaan yhteisnäyttelyihin Tampereella 1921 ja 1973, Porissa 1924, Raumalla 1924, Viipurissa 1938 ja Helsingissä 1972. Oman yksityisnäyttelyn hän piti Helsingissä 1926, Tampereella 1926 ja 1935 sekä Jyväskylässä 1968. Sallakoski oli Tampereen Taiteilijaseuran ja Jyväskylän taiteilijaseuran jäsen.


title: Volkswagen Phideon

text: Volkswagen Phideon on Volkswagenin vuodesta 2016 lähtien Kiinan markkinoille valmistama loistoauto, joka korvasi Volkswagen Phaetonin. Malli esiteltiin Geneven autonäyttelyssä keväällä 2016, ja sen nimen alkuperänä on roomalainen uskollisuuden jumalatar Fides.


title: Clinton Foundation

text: Clinton Foundation (alun perin William J. Clinton Foundation, vuosina 2013–2015 Bill, Hillary & Chelsea Clinton Foundation) on entisen Yhdysvaltain presidentti Bill Clintonin vuonna 1997 perustama humanitaarinen säätiö.


title: Clinton Foundation

text: Säätiö on toiminnallinen, sen keräämät rahalahjoitukset käytetään suoraan säätiön toimintaan, eikä niitä lahjoiteta eteenpäin. Säätiö on kerännyt vuoteen 2016 mennessä noin 2 miljardia Yhdysvaltain dollaria lahjoituksia, ja sillä oli 2015 2000 työntekijää.


title: Clinton Foundation

text: Clinton Global Initiative on vuosittainen maailman johtajien ja vaikuttajien tapaaminen.


title: Clinton Foundation

text: Säätiö jakaa malarialääkkeitä Afrikassa. HIV:n ja AIDS:in vastainen projekti on jaettu omaksi säätiökseen Clinton Health Access Initiative (CHAI).


title: Clinton Foundation

text: The Alliance for a Healthier Generation on Clinton-säätiön ja Yhdysvaltain American Heart Associationin projekti lasten liikalihavuuden ehkäisyyn. Se toimii lähinnä kouluissa pyrkien elintarviketeollisuuden kanssa takaamaan tervellisempää kouluruokaa kouluruokailussa ja myyntiautomaateissa.


title: Clinton Foundation

text: Säätiö toimii ilmastonmuutosta vastaan rakennuksia uusimalla. Viisi suurta pankkia takasivat kukin miljardi dollaria Clinton Foundation's Climate Initiative -ohjelman käytöön 2007.


title: Clinton Foundation

text: Clinton Development Initiative on skottilaisen Sir Tom Hunterin Hunter Foundation kanssa yhteistyössä toteutettu projekti kitkemään köyhyyden syitä Afrikassa ja edistämään kestävää talouskasvua.


title: Clinton Foundation

text: Clinton Giustra Sustainable Growth Initiative on kanadalaisen Frank Giustran kanssa toteutettu projekti köyhyyden helpottamiseen.


title: Clinton Foundation

text: Clinton Foundation on osallistunut avustustöihin Intian valtameren maanjäristyksen ja Hurrikaani Katrinan ja Haitin maanjäristyksen jälkeen.


title: Clinton Foundation

text: Vuonna 2013 Hillary Clinton aloitti projektin Bill ja Melinda Gatesin säätiön kanssa selvittämään naisten ja tyttöjen aseman kehittymistä YK:n vuoden 1995 Pekingin neljännen naisten asemaa käsittelevän kokouksen jälkeen. Projektin tulokset julkaistiin 2015.


title: Clinton Foundation

text: Säätiö palkitsee vuosittain henkilöitä jotka "toimivat esimerkillisesti globaalin kansalaisuuden puolesta visioidensa ja johtajuuden kautta".


title: Énas aiónas ellinikó tragoúdi

text: Énas aiónas ellinikó tragoúdi () on kreikkalaislaulaja María Farantoúrin konserttitallenne vuodelta 2001. Albumilla Farantoúri laulaa oman repertuaarinsa lauluja, mutta myös kansanlauluja Kreikan saaristosta 100 vuoden ajalta. Konsertti on taltioitu Herodes Atticuksen odeionilla Ateenassa heinäkuussa 2001.


title: Nostalgia (María Farantoúrin albumi)

text: Nostalgia on kreikkalaislaulaja María Farantoúrin kokoelma-albumi vuodelta 2000. Albumille on koottu Farantoúrin suosituimpia lauluja vuosien varrelta sekä äänitetty myös uusia, ennenjulkaisemattomia lauluja.


title: Joku kaltaiseni

text: Joku kaltaiseni on vuonna 2008 MTV3-kanavalla esitetty 3-osainen suomalainen psykologinen trilleri, jonka ovat käsikirjoittaneet Mika Ripatti ja Seppo Vesiluoma ja ohjannut Johanna Vuoksenmaa.


title: I tríti pórta

text: I tríti pórta () on kreikkalaislaulaja María Farantoúrin studioalbumi vuodelta 2000. Albumilla Farantoúri laulaa kreikkalaissäveltäjä Léna Plátonoksen lauluja, joihin tekstit on kirjoittanut Thódoros Poálas. Albumilla vierailee laulaja Giórgos Ntaláras, joka laulaa raidalla 4.


title: Outlast 2

text: Outlast 2 on Red Barrelsin kehittämä selviytymiskauhupeli, joka julkaistiin 25. huhtikuuta 2017. Se on jatko-osa ensimmäiselle Outlast -pelille. Ennen julkaisua pelistä oli saatavilla vain demoversio.


title: Outlast 2

text: Pelissä ei ole ollenkaan aseita, vaan ainoat tavat puolustautua vihollisia vastaan ovat juosta karkuun tai piiloutua.


title: Outlast 2

text: Pelaajalla on käytössään videokamera, jossa on yönäkö-ominaisuus. Se kuitenkin kuluttaa enemmän paristoja, joita pelaajan täytyy kerätä ympäristöstään.